text:
Yaherukaga gukora ibitaramo byagutse no kuvugwa cyane mu muziki mu mwaka wa 2013 no mu ntangiriro za 2014, nyuma y’aho yahise aceceka ku buryo bitapfa koroha kumubona yatumiwe mu gitaramo cyangwa yasohoye indirimbo nk’uko byari bisanzwe.
Mu kiganiro Dominic Nic Ashimwe yagiranye na IGIHE yemeye ko koko hashize igihe kinini ataboneka cyane nk’uko byari bisanzwe ariko ngo byatewe n’inshingano zo mu muryango avukamo zimureba zamubanye nyinshi bituma kubifatanya n’umuziki bitamworohera.
IGIHE: Abakunzi bawe baribaza niba wararetse umuziki mu ibanga?
Dominic Nic Ashimwe: Oya! Ntabwo nabireka keretse Imana yabimpamagariye imbwiye ko uwo murimo wo kuyiramya urangiye. Mu gihe itarampa ayo makuru urugendo ruracyakomeje.
Maze iminsi ntegura album yanjye nshya izasohoka umwaka utaha wa 2017, ni umurimo usaba ubwitonzi no kubiha umwanya uhagije, kuko ni impumeko iva ku Mana ntabwo biva ku buhanga cyangwa uburambe ubimazemo, ahubwo ni umurimo ugusaba kwitondera amagambo ugiye kuririmba no kuyagenzura neza niba yifitemo ikizahindura ubuzima bw’abazayumva.
Ikindi ni uko umwanya wambanye muto kubera inshingano zo mu muryango wanjye zindeba zambanye nyinshi bituma kubifatanya n’umuziki bitanyorohera, mbanza kuzuzuza kugira ngo nzagaruke nyuma noneho ibitekerezo biturije neza kuri albumu nshya.
Indirimbo zimaze gutungana neza ni iyitwa Azanyibuka, Ndishimye hamwe n’indi imwe nshya izasohoka mu minsi ya vuba. Iyi album nshya nise «The Victory» igitaramo cyo kuyereka Abanyarwanda kizaba mu ntangiriro z’umwaka utaha wa 2017 kwinjira ari ubuntu nk’uko nsanzwe mbigenza.
IGIHE: Uvuze kwinjira ko bizaba ari ubuntu bituma, ubwo gutangira ubuntu ibyakuvunnye gutyo, ntutekereza ko hari ababifata nko kubitesha agaciro?
Dominic Nic Ashimwe: Si ko mbitekereza. Ibyo nkora ntabwo bihinduka ibiciriritse kubera ko nabitangiye ubuntu, mbitekereje ntyo naba nirengagije ko n’agakiza dufite uyu munsi kabonetse ari uko Yesu abanje kumena amaraso ye. Nyamara nubwo byari bikomeye Yesu yarabyirengagije aka gakiza akaduhera ubuntu kandi kugeza ubu nta na kimwe kikarusha agaciro.
Iyo rero nirengagije imvune nyinshi ziba muri uyu murimo nkabitangira ubuntu, ni uko ntareba ku nyungu z’ino aha zigaragarira amaso kuko zishira. Ahubwo mpanga amaso ingororano mbikiwe n’Iyampamagaye kuko mfite amakuru yuko zo ari iz’iteka. Ni uko mbyizera.
IGIHE: Kuba utabibyaza umusaruro nk’abandi bahanzi ntujya utekereza ko ari amahirwe ugenda wibuza?
Dominic Nic Ashimwe: Birumvikana ko hari uwabitekereza atyo, ariko njye mbyumva mu buryo bunyuranye n’ubwo. Nasomye muri Zaburi ya 65 uhereye ku murongo wa 5 hanyereka ufite amahirwe uwo ari we. Harambwiye ngo “Hahirwa umuntu Uwiteka atoranya akamwiyegereza kugira ngo agume mu bikari bye, kuko uwo azahazwa n’ibyiza byo mu nzu y’Uwiteka, ibyiza by’Ahera ho mu rusengero rw’Imana.”
Kuri njye uwo muntu umeze atyo ni we nita umunyamahirwe, kuko kugira uwo mugisha wo gutoranywa n’Imana ikakwiyegereza ititaye ku gisekuru uvukamo, nibwo butunzi bukomeye bupfunyitsemo umugisha wose. Ibindi simbibona nk’amahirwe ahubwo wenda twabyita ukundi.
IGIHE: Ni ubuhe butumwa bwihariye uri kwibandaho kuri album yawe nshya «The Victory»?
Dominic Nic Ashimwe: Ndimo kwibanda ku butumwa bunyuranye, harimo gushima Imana kuko bimpora ku mutima, ikindi ni ukubwira abantu ko hari Imana ishoboye gusana ahangiritse mu buzima bw’umuntu wese ubyizera, ariko ubutumwa nyamukuru bugenda bugaruka ku gaciro k’urupfu no kuzuka by’Umwami Yesu ndetse n’ibyiza bibonwa n’uwizera imbaraga ziri muri byo.
IGIHE: Ubu noneho twavuga ko igihe cyo gutangira kugaragaza umusaruro w’ibyo wari uhugiyemo kigeze?
Dominic Nic Ashimwe: Nibyo rwose, mbere yuko uyu mwaka urangira, ku itariki ya 11 Ukuboza 2016 ndimo gutegura igitaramo hano i Kigali cyo gusogongeza abantu kuri iyo album nshya «The Victory» isa n’igana ku musozo wayo, kuko nubwo indirimbo zitararangira neza ariko imirimo isigaye ni yo mike ugereranije n’iyakozwe. Ibindi birambuye kuri iki gitaramo nkazagenda mbibabwira buhoro buhoro.
IGIHE: Ni iki wumva wazibukirwaho mu gihe uzaba utakiriho cyangwa ushaje utakibasha?
Numva ari byinshi ariko, numva byibuze amateka yazanyibukira ko nakoze uko nshoboye ku giti cyanjye no ku bw’ikiremwamuntu mu gukora no kuzuza inshingano zanjye mu nyungu z’igihugu cyanjye, umuryango wanjye, ndetse no kubw’imitima y’abantu hirya no hino batega amatwi ubutumwa nyuza mu ndirimbo, mu biganiro, inama n’impuguro zinyuranye ntanga n’ibindi.
Umva indirimbo «Ndishimye» aherutse gushyira hanze:


c: text/html

text:
ADEPR GATENGA:Korali Ukuboko kw’Iburyo yateguye igiterane cyo kumurika DVD yise: “IMANA YACU IRABYUKURUKA”
Yanditswe na Imanishimwe Dieudonne August 7, 2017
Korali ukuboko kw’ iburyo ikorera umurimo kuri ADEPR GATENGA muri Paruwasi ya Gatenga yateguye igiterane gikomeye cyo kumirika alubumu y’ amashusho ya 2 yari itegerejwe na Benshi bise ” […]
Korali ukuboko kw’ iburyo ikorera umurimo kuri ADEPR GATENGA muri Paruwasi ya Gatenga yateguye igiterane gikomeye cyo kumirika alubumu y’ amashusho ya 2 yari itegerejwe na Benshi bise ” Imana yacu irabyukuruka ” izafashwamo amanyuranye aturutse mu midugudu itandukanye mu itorero ry’ ADEPR mu Rwanda .
Ku cyumweru taliki ya 13 Kanama 2017 korali Ukuboko kw’ iburyo yateguye igiterane gikomeye cyo kumurika Alubumu ya mashusho ya 2 yise “Imana yacu irabyukuruka” Iyi DVD ikaba iriho indirimbo nyinshi zakunzwe nka: URUKUMBUZI, URIHARIYE, AZA NZAMBE, IRABYUKURUKA, NDASHIMIRA, IYO TARIKI, IBYIRINGIRO BY’UBUZIMA (IBIMENYETSO BIRENGA KIMWE)… kizatangira guhera saa munani z’amanywa (2pm) kuri ADEPR Gatenga.
Umuyobozi wa Korali Aganira n’Ukuboko ikinyamakuru Ibyiringiro.rw yatangaje ko korali ububoko kw’ iburyo yateguye igiterane cyo kumururika Alubumu ya 2 bise “Imana yacu irabyukuruka ” kizabanzirizwa n’ icyumweru cy’ amashimwe aho bazajya baterana buri mugoroba gifite intego iri mu Zaburi : 24: 7-9 hagira hati ” Uwo Mwami w’icyubahiro ni nde? Ni Uwiteka ufite imbaraga n’amaboko, Ni Uwiteka ufite amaboko yo kurwana.Mwa marembo mwe, nimwunamuke, Mwa marembo y’iteka mwe, nimweguke, Kugira ngo Umwami w’icyubahiro abyukuruke.
Iki giterane kizabanzirizwa n’icyumweru cyo gushima Imana kizatangira Taliki ya 07 Kanama 2017 kizageza ku munsi nyirizina wo kumurika DVD Muri icyi cyumweru Chorale yatumiye ama Chorales atandukanye arimo Najoth Choir (SEGEM), Philadelphie Choir (Kagarama), Hyssop Choir (Kiruhura), Louange Choir (Gatsata), Itabaza Choir (Muganza) na Gibioni Choir (Murambi). Hazaba harimo kandi abavugabutumwa batandukanye nka Past Zigirinshuti Michel, Past Uwambaje, Ev Bosco, Ev Semajeri, Past Munezero, Ev Muvunyi n’abandi bakozi b’Imana benshi. Hari kandi n’abahanzi batandukanye barimo Usanase Nice, Nyirahabineza Gaudence, Mucyo Adonis, Simon Kabera n’abandi.
Dore amateka ya Korali ukuboko kw’ iburyo
Korali Ukuboko kw’iburyo ni imwe mu ma Korali akorera umurimo w’Imana mu rurembo rwa ADEPR Umujyi wa Kigali, Itorero rya Kicukiro, Paroisse Gatenga, umudugudu wa Gatenga. Iyi Chorale yatangiye umurimo w’Imana mu 1989 ari iy’abana b’ishuli ryo kucyumweru. Mu 1990 nibwo yaje kwimurirwa mu Gatenga iza guhinduka iy’urubyiruko. Ahagana mu 1998 Chorale nibwo yatangiye kujya yihimbira indirimbo zayo irenga ku kuririmba indirimbo z’abandi. Icyo gihe ni nabwo yahawe izina n’ubuyobozi bw’itorero rya ADEPR Gatenga yitwa Ukuboko kw’Iburyo (ubusobanuro wabusanga muri Zaburi 118:15-17).
Korali Ukuboko kw’iburyo yagiye igira uruhare runini mu mavuna yatangije imidugudu iri mu Karere ka Kicukiro itandukanye irimo Murambi, Karambo, Nyanza, Kagarama, ndetse na Kigarama ya Gikondo. Mu mwaka wa 2012 nibwo Korali Ukuboko kw’iburyo yabashije gutunganya indirimbo zayo bwa mbere ikora DVD ya mbere yise “Yesu ni Ingabo”. Kugeza ubu igizwe n’abaririmbyi bageze ku 120 ikagira n’ “itsinda ry’inshuti za Chorale Ukuboko kwiburyo” rihuriwemo n’abantu barenga ibihumbi 3000 kandi bari mu bihugu bitandukanye akenshi bahurira ku mbuga nkoranyambaga.
KANDA HANO UREBE INDIRIMBO YABO BISE “IBYRIRINGIROBY’ UBUZIMA”
IBYRINGIRO.RW

robotstxt: allowed

filter: keep


text:
Abarimu batitabiriye imirimo y’itorero ry’igihugu bashobora kuzasezerwa mu kazi. Mu Rwanda abarimu ibihumbi 40 na 795 bo mu mashuri abanza n’ayisumbuye baritabiriye itorero ry’igihugu kuva ku itariki ya 1 kugeza kuya 17 z’ukwezi kwa 4 mu mwaka wa 2008. Abagombaga kuryitabira bose hamwe bari ibihumbi 43 na 670.
Umunyamabanga wa Leta ushinzwe amashuri abanza n’ayisumbuye, Mutsindashyaka Theoneste, yatangaje ko abarimu batagiye mu ngando z’itorero ku mpamvu zitagaragara bazasererwa mu mirimo yabo kubera ko itorero rigamije kurerera igihugu.
Abarimu basenga mu madini nk’aba Kusi, aba Tempera, n’ aba Yehova ntibatagiye muri izo ngando bitewe n’imyemerere yabo. Muri rusange abanyarwanda basengera muri ayo madini ngo nta gahunda za Leta bajya bitabira.
Abarimu bajyanywe mu itorero nyuma y’aho mu mashuri abanza n’ayisumbuye hagaragariyemo ingengabitekero ya jenosdie. Iyi ngingo ni imwe mu zaganiriweho mu itorero ry’abarimu. Basoje ingando z’itorero biyemeje kuyirwanya burundu.
Itorero ni bumwe mu buryo bushingiye ku muco Leta y’u Rwanda yahisemo kugira ngo abanyarwanda baganire ku bibazo bitandukanye bafite, kandi banarebere hamwe uburyo bwo kubicyemura. Abagize itorero bose bitwa intore.


text:
Pasiteri Cyuma Jean Claude yasobanuye ko hari Abakirisitu bazi ko atari abicanyi kandi babikora , atanga ingero z’ubwo bwicanyi zirimo no kwikinisha byiganje mu rubyiruko.
Agendeye kuri iri jambo yigishije , yavuze ko Abakirisitu bakwiye kuba maso kurushaho kuko uko iminsi igenda iza , ari na ko na bo bakwiye kuba maso.
Pasiteri Cyuma Jean Claude uyobora Itorero ry’Akarere rya Huye yasomye muri Matayo 19: 16 – 20 hagira hati “ Nuko umuntu aza aho ari aramubaza ati “Mwigisha mwiza, nkore cyiza ki ngo mpabwe ubugingo buhoraho? Na we aramusubiza ati“Unyitira iki mwiza? Umwiza ni umwe gusa, ni Imana.
Ariko nushaka kugera ku bugingo, witondere amategeko. Aramubaza ati “Ni ayahe?” Yesu aramusubiza ati “Ntukice, ntugasambane, ntukibe, ntukabeshyere abandi, wubahe so na nyoko, ukunde mugenzi wawe nk’uko wikunda. Uwo muhungu aramubwira ati “Ayo yose narayitondeye. None icyo nshigaje ni iki?”
Iri jambo rivuga uko umuntu akwiye gukurikira Yesu. Asobanura ko umuntu ushaka gukurikira Yesu akwiye gutanga ibye akabiha abakene.
Yasobanuye ko mu bakirisitu harimo abameze nk’abafana badasiba mu rusengero ariko batazaragwa Ubwami kuko badakijijwe , nkuko hari n’abari mu Itorero bakijijwe neza ari na bo bazaragwa ubwami bw’Ijuru.
Ati “ dufite abantu baje mu nzu y’Imana baje gutamporeza, dufite n’abandi baje gukurikira Yesu ari abafana gusa abo rero ntibazabona ijuru .”
Yakomeje agira ati “ muri uru rugendo hari abantu barurimo ariko ari abafana gusa, umufana akenshi aba azi abakinnyi b’ikipe afana ariko iyo itsinze akomeza kunywa amazi akarya n’ibijumba nk’ibyo yaryaga”.
Pasiteri Cyuma kandi yakomoje ku byo Yesu yabwiye umuntu wari umubajije icyo yakora kugira ngo abone ubugingo, Yesu akamusubiza ko akwiye kubanza kubahiriza amategeko yose arimo kureka kwica, kwiba ndetse no kubaha ababyeyi.
Kuri iyi ngingo yasobanuye ko muri iki gihe hari ubwo abantu bavuga ko batica kandi bica abisobanuza umurongo wa Bibiliya uvuga ko uwanga mugenzi we aba ari umwicanyi anavuga ko abantu bikinisha nabo ari abicanyi.
Yongeyeho ko hari ubwo ajya yerekwa akabona abantu bakora ibi byaha kandi ko Imana ibyanga urunuka ko na bo ari abicanyi nk’abandi bose nubwo benshi batabifata nk’ubwicanyi.
Ati “ Yesu yabwiye uriya musore ngo ntakice… ugasanga umuntu aravuga ngo njyewe si ndi umwicanyi kandi anjywa imiti imubuza kubyara nta mugabo agira cyangwa ugasanga umuntu abaho mu buzimabwa kwikinisha”.
Mu nyigisho ye yamaze hafi igihe cy’isaha yasabye aba banyeshuri kwiga neza kandi bakijijwe bagakurikira inzira y’ijuru batajijinganya gukurikira Yesu.


text:
Ingo nyinshi z’abakristo zasigariye aho ubwo bahungaga umujyi wa Baghdad. Ni nyuma yuko mu mwaka wa 2003 habayeho ubugome bukomeye bwakorewe abakristo bakamburwa ibyabo, ndetse abenshi bagahungira ku mugabane w’uburayi. Ubu urukiko rukuru rwo muri iki gihugu rwavuze ko bamwe mu bayobozi bo mu nzego zo hejuru bashobora kuba barabigizemo uruhare.
Yesu yarabivuze ko abayobotse bazarenganywa n’umwanzi Satani. Iyi mitungo igera kuri 70% y’abakristo bo mu mujyi wa Baghdad byafashwe ku ngufu mu buryo butemewe n’amategeko. Izi ngo zari iz’ abakristo bahunze umujyi wa Baghdad, bakajya gushaka ubuhungiro kubw’ubugome bukabije bwabakorerwaga. Ubu noneho byari bigeze ku rwego rwo kubasanga mu ngo zabo ngo bamburwe ibyabo ndetse n’impfu mbi rugeretse. Hakozwe impapuro mpimbano zigaragaza ba nyir’ iyo mitungo bashya, ndetse bihamywa n’amategeko ko ari bo banyirayo, kandi bigaragara ko ari ubujura bukomeye.
Amakuru atangazwa na "Independent Catholic News", avuga ko imiryango itegamiye kuri leta yo muri iki gihugu itangaza ko imitungo izaga 7,000 y’abakristo yangijwe bikomeye kuva mu mwaka wa 2003. Abakristo hafi ya bose bavuye mu gihugu cya Iraqi bajya mu Burayi, imitungo yabo yarasahuwe. Ubu yahawe abandi, amazu menshi atuwemo na bamwe mu ngabo z’igihugu bakomeye, n’abayobozi bo mu nzego zo hejuru.
Hari ubushakashatsi bucukumbuye buherutse gukorwa ku inyerezwa ry’ imitungo y’ abakristo bari barahunze. Urukiko rukuru rwo muri iki gihugu rwanzuye ko abari abayobozi mu gihe cya Minisitiri w’intebe witwa Nouri al-Maliki ari bo bagize uruhare mu kurenganya no kwambura abakristo imitungo yabo.
Hafashwe umwanzuro ko imitungo yose yafashwe indi igahabwa abantu mu buryo butemewe n’amategeko, kubera ivangura rishingiye ku bwoko, idini, cyangwa ikindi kintu icyo ari cyo cyose; kandi ifite ba nyirayo, igomba gushakishwa. Abo bizagaragara ko babigizemo uruhare bazabiryozwa. Abarenganyijwe na bo bazahabwa ubutabera. Ibi ni ibyatangajwe n’ urukiko rukuru rwa Iraq .Urukiko rurasaba abakristo, bahunze umujyi wa Baghdad gutangira, kwaka imitungo ya bo hashingiwe ku itegeko, rishya ryashyizweho muri iki gihugu.
Kubwo kwihangana kw’aba bakristo bakemera no guhara ibyabo ku bwa Kristo, byatumye babisubizwa kuko banze kudohoka. Ese wowe uramutse ugeze mu bihe bokemeye wakwitwara ute? Wanamba ku Mana ukemera no guhara ibyawe kubw’ Umwami cyangwa wasiga Umukiza ukagumana ibyawe? Iki ni cyo gihe cyo kugenzura ukwizera kwacu kuko isuzuma riri gukorwa ku bana b’Imana nyakuri. Uzaba uhagaze he? Twisuzume twese tutazabaho umugayo mu maso y’Imana.


text:
Byari ibihe bidasanzwe ubwo Kingdom of God Ministry yataramiraga
abanyeshuri ba Gikondo. Ni igitaramo cyari cyateguwe n’itsinda risenga GBU
(Groupe Biblique Universite) ubwo hahabwaga ikaze abanyeshuri batangiye
kaminuza ndetse n’abagiye bava ku yandi makampisi atandukanye.
Uyu wari umugoroba bamwe bakunze kwita uw’ishiraniro babifashijwemo na
Kingdom. Iyi minisiteri yasusurukije abari bari mu birori.
Jamviier Kayigi, umwe mu banyeshuri bashya muri kaminuza arasobanura uko
yagize ibihe bidasanzwe “ numvise ngaruye ibyiringiro by’uko Imana igikora
imirimo….ubu ndabohotse kuko nongeye kwigira hafi y’Imana”.
Abari aho, bagaragazwa n’akanyamuneza ku maso aho Kingdom of God Ministry
yabasusurutsaga. Abasore n’inkumi ba Kingdom bakoresheje imbaraga zabo.
Iri ni ibanga bafite aho barikura. Mike Umuyobozi wa Kingdom of God
Ministry ararisobanura” kugira ngo turirimbe abantu b’Imana bafashwe tuba
twabanje ku byingingira ku Mana twanabisengeye”.
Nk’uko umuyobozi waryo akomeza abisobanura, avuga ko ubu bagiye gukora
ibikorwa bitandukanye. Ibi birimo gukora amashusho y’indirimbo zabo,
gushyira hanze izindi ndirimbo ndetse n’ibikorwa by’urukundo.
Yanditswe na Gerard Kankiriho
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->


text:
INKURU YA 9
Nowa yubaka inkuge
NOWA yari afite umugore n’abana batatu, ari bo Shemu, Hamu na Yafeti. Abo uko ari batatu bari bafite abagore. Bityo, umuryango wa Nowa wari ugizwe n’abantu umunani.
Umunsi umwe, Imana yategetse Nowa gukora ikintu kidasanzwe. Yamutegetse kubaka inkuge nini. Iyo nkuge yanganaga n’ubwato ariko imeze nk’igisanduku kinini, kirekire. Nuko Imana iramubwira iti ‘izagire amagorofa atatu aciyemo ibyumba.’ Ibyo byumba byari kujyamo Nowa n’umuryango we, inyamaswa hamwe n’ibiribwa byari gukenerwa byose.
Nanone Imana yategetse Nowa guhoma ubwo bwato kugira ngo amazi adashobora kwinjiramo. Imana yaramubwiye iti ‘dore nzazana umwuzure w’amazi menshi maze ndimbure isi yose. Abazaba batari mu nkuge bose bazapfa.’
Nowa n’abahungu be bumviye Yehova maze batangira kubaka, ariko rubanda batangira kubannyega. Bakomeje kuba babi. Igihe Nowa yababwiraga ibyo Imana yari igiye gukora, nta n’umwe wabyemeye.
Kubaka inkuge byatwaye igihe kirekire kuko yari nini cyane. Amaherezo ariko, yaje kuzura nyuma y’imyaka myinshi. Icyo gihe Imana yategetse Nowa kwinjiza inyamaswa mu nkuge. Yamubwiye ko yagombaga kuzana ebyiri ebyiri z’ubwoko runaka, ingabo n’ingore, naho mu bundi bwoko akazana zirindwi zirindwi. Nanone Imana yategetse Nowa kwinjiza mu nkuge inyoni zo muri buri bwoko. Nowa agenza atyo, ibyo Imana yari yamutegetse aba ari byo akora.
Hanyuma, Nowa n’umuryango we na bo binjiye mu nkuge maze Imana ikinga urugi, Nowa n’umuryango we bategererezamo imbere. Tekereza uri kumwe na bo muri iyo nkuge, nawe utegereje. Mbese koko, umwuzure wari kubaho nk’uko Imana yari yabivuze?
Itangiriro 6:9-22; 7:1-9.


text:
Ikirayi
Ikirayi (ubwinshi: Ibirayi ; izina ry’ubumenyi mu kilatini: Solanum tuberosum ) ni ikimera n’ikiribwa.
N’ubwo ikirayi ari ikiribwa tumenyereye, gikungahaye kuri byinshi: umunyu w’ubutare (fer) wongera amaraso, na potasiyumu ituma amaraso avura vuba. Gifite n’umunyu wa kalisiyumu ikingira rubagimpande. Gifite proteyine na vitamini bituma kinogeka neza mu nda. Gifite imbaraga zikiza zirenze urugero.
Ikirayi kinini giketswe (coupée ou rappée), muri litiro y'amazi, ushyiremo ubuki. Kunywa ikirahuri kinini, gatatu mu munsi (mu gitondo, ku manywa na nimugoroba). Ushatse kandi wakamuriramo indimu.


text:
niyihangane bibaho.harukuntu umusore agumya abeshya umukobwa umukobwa akabona nta gahunda ufite kdi ibyimikino yarabirenze ashaka kubaka haza ufite gahunda rero akamugupapuza nyine.
Nanjye byambayeho ariko nkubwiyeko umutima uhagarara bwacya ukabanza kwibaza niba ari inzozi ugasanga sizo ahubwo nibyo bukongera kubikira. Nanjye nzashaka umuntu ninshaka nzanamwishyure ibyambayeho abikoremo indirimbo kuko story yanjye irababaje kurenza iy’uyu
Turabashyigicyiye Muzagire Ubukwe Bwz Muzabyare Hungu Nakobwo
ibi bibaho cyane ndetse.gusa abo nzi bose ntibibahira ngo bagire amahoro mubuzima busanzwe ahora yicuza nubwo aba arumukire bigaragarira amaso ariko ntajya atuza.nanjye byambayeho aranyanga anziza ko nta kanshi mfite ndumukene,nirongorera undi,nakantu karaza nifatira inguzanyo muri bank hhhhubu ibintu nuburyohe iwanjye numugore nabana,naho undi yaragumiwe yakomeje kubengaaaa
Ubukwe bwiza humble tukuri inyuma mn
nyine niyihangane bibaho


text:
muraho bavandimwe ndangisha inama nanasobanuza iyo nkoze imibonano turategurana bikagera kurwego yu buriwese afite ubusha kutangira igikorwa ikibazo kiraha we ararangiza nkasigara kibishaka noneho kushuro yagatatu kubera ukuntu mbameze nkuwataye umutwe iyo yinjize igitsina gato cyane mpita nsohora amazi akirasa uburiri bukuzura hagati aho simbageze kubyishimo byanyuma kdi nawe taba arangije ubwo umwuka mubi hagati yacu ukaba uratangiye muruwo mwanya ariko zaturo zambere we ararangiza arikojye ntibikunda mufashe mubwire icyo nakora kuko birarenze
mimi - 30/11/2017 saa 04:49


text:
2017 yarangiye imiryango 219 273 imaze guhabwa inka muri Girinka
Yanditswe na SEZIBERA ANSELME
Umwaka wa 2017 usize imiryango 219 273 itishoboye yorojwe muri gahunda ya Girinka kuva iyi gahunda yatangira nk’uko bitangazwa n’Ikigo gishinzwe ubuhinzi n’ubworozi mu Rwanda (RAB).
Umuyobozi ushinzwe ubworozi mu kigo cya RAB Dr Gafarasi Isidore, atangaza ko imiryango itishoboye 219 273 ari yo yari imaze korozwa muri gahunda ya Girinka kugera mu mpera za 2017, mu gihe intego yari ihari ari uko uriya mwaka wagombaga kurangira hatanzwe inka ku miryango 350 000.
Nk’uko Dr Gafarasi abitangariza Imvaho Nshya, agira ati: “Mpereye ku byavuye mu ibarura Rusange ry‘Abaturage n’Imiturire (EICV 4), ryagaragaje ko imiryango 219 273 ari yo yagejejweho inka muri gahunda ya Girinka yatangijwe na Perezida wa Repubulika”.
Asobanura ko kugira ngo iyo ntego yo gutanga inka igerweho hasabwaga ubukangurambaga bugamije gukurikirana gahunda ya Girinka, hakabaho kwitura, abafatanyabikorwa, icyumweru cyahariwe Girinka mu turere ndetse n’abandi basabwaga kugira uruhare mu kuyitera inkunga.
Indi ngamba Dr Gafarasi atangaza yari uguhangana n’abashaka za ruswa n’indi myitwarire idahwitse ndetse no kwihaniza abazifata nabi.
Nk’uko akomeza abitangaza, gahunda ya Girinka yazanye impinduka mu gutuma umusaruro w’amata wiyongera ndetse habaho n’inganda n’amakaragiro biwutunganya hirya no hino mu gihugu.
Avuga ko ikaragiro rya Nyagatare riherereye mu karere ka Nyagatare ryubatswe rigeze mu gutunganya umukamo w’amata ungana na litiro 15 000 ku munsi, uruganda Inyange ruherereye mu Mujyi wa Kigali na rwo rugira uruhare runini mu gutunganya uwo mukamo w’amata kuko ruri kuri litiro 70 000 ku munsi.
Dr Gafarasi anagaruka ku ikusanyirizo rya Nyanza riri mu majyepfo aho kugeza ubu ritunganya amata angana litiro 4000 ku munsi ariko nyuma y’ibikorwa byo kuryongerera ubushobozi biteganywa mu gihe cya vuba bikazariha ubushobozi bwo gutunganya litiro 20 000 ku munsi.
Kubera gahunda ya Girinka kandi yanatumye ikusanyirizo rya Mukamira muri Nyabihu ribasha kubona amata kuko rifite ubushobozi bwo kwakira litiro z’amata 40 000 ku munsi.
Gahunda ya Girinka yatangijwe mu 2006 na Perezida Paul Kagame, intego nyamukuru yari iyo kurwanya imirire mibi mu bana no kuzamura ubukungu bw’imiryango ikennye, ibyo byagezweho hifashishijwe guha inka buri muryango ukennye bityo amata mu miryango ariyongera. Iyi gahunda ni imwe muri Gahunda z’ingenzi mu gukemura ibibazo byo kutihaza mu biribwa.
TANGA IGITEKEREZO
Leave a Reply
Be the First to Comment!


text:
Ni nyuma y’amasezerano y’ubufatanye yashyizweho umukono hagati y’izi nzego zombi kuri uyu wa Gatanu tariki 25 Ugushyingo 2016.
Umuyobozi ushinzwe ubufatanye n’ibindi bigo muri Unicef Rwanda, Albertine Uwimana, yavuze ko ayo masezerano azareba abana n’imiryango yabo haherewe ku bakiri mu nda kugeza ku bafite imyaka itandatu, ku ikubitiro bakazarebwa abagore bakorera Sorwathe n’abana babo, hadasigaye abaturiye ibikorwa by’urwo ruganda.
Ati “Muzi ko nko mu cyayi hakoramo ababyeyi benshi. Abo babyeyi usanga bafite abana, batwite cyangwa bonsa. Aho rero turashaka yuko ibyo bigo bikoresha ababyeyi bibaha uburyo bwiza bwo kurera abana, umubyeyi asige umwana kubera ko agomba gushaka amafaranga, ariko ntamusige adafite umurera.’’
Sorwathe imaranye igihe gahunda yo guteza imbere uburezi cyane bw’abana b’incuke, ikaba imaze kubaka amashuri ane mu karere ka Gicumbi na Rulindo, afasha abana bagera kuri 400 kugeza uyu munsi.
Uwimana yakomeje agira ati “Unicef izaba ishinzwe kubaka ubushobozi bw’ababyeyi, bw’abakozi ba Sorwathe, bw’abahagarariye abategarugori, kugira ngo bamenye uburyo bwo kurera abana neza. Hanyuma Sorwathe izaba ishinzwe gushyiraho serivisi zifasha abana n’ababyeyi mu iterambere, cyane cyane izo serivisi zo kubigisha, iz’imbonezamikurire y’abana bato, ndetse ikaduha abandi tuzahugura kugira ngo bamenye uko bafata abana batoya”.
Yavuze ko Sorwathe ikwiye kubera urugero ibindi bigo by’abikorera kugira ngo bateze imbere uburenganzira bw’umwana binyuze muri gahunda y’imbonezamikurire y’abana bato, ndetse gahunda zabo zikagera no ku bana bari munsi y’imyaka itatu.
Umuyobozi wa Sorwathe, Rohith Peiris, yavuze ko uru ruganda rw’icyayi rwashinzwe mu 1972, rukora akazi karenga ubucuruzi kakagera no mu kwita ku mibereho y’abakozi uruganda rukoresha kimwe n’abaturiye ibikorwa byarwo.
Ati “Twizera ko abana ari imbaraga z’ahazaza ku rwego rw’abikorera; kandi kubafasha gukura neza ni ukurera abakiliya bo mu gihe kiri imbere n’abaturage bafite ubushobozi.’’
Rohith yavuze ko Sorwathe yubatse amashuri ane rimwe rifite agaciro ka miliyoni 10 Frw, ikagira intego yo kubaka ishuri rimwe buri mwaka, hakiyongeraho gutanga igikombe cy’igikoma kuri buri mwana ku munsi.
Umuyobozi wa UNICEF mu Rwanda, Ted Maly, yavuze ko u Rwanda rwateye intambwe mu kwita ku mibereho n’uburezi by’umwana, ndetse ngo Isi yihaye intego ko abana bose bazaba bagira uburenganzira ku marerero n’uburezi bubanziriza amashuri y’inshuke bitarenze 2030, mu Rwanda hakubakwa ikigo mbonezamikurire nibura muri buri mudugudu.
Umuryango Imbuto Foundation usanganwe gahunda nk’izo, wahaye ikaze ubu bufatanye ndetse uvuga ko bashobora kwigira ku byiza bimaze gukorwa muri urwo rwego.
Umuyobozi wungirije w’uyu muryango, John Ntigengwa, yagize ati “Mu byo tumaze kubona, kubaka ubushobozi bw’ababyeyi ni ingenzi cyane. Turashishikariza ko ubwo buryo bwashyirwamo imbaraga kuko ari nabyo burambye cyane.’’


text:
Ikigo cy’igihugu gishinzwe imiturire kiremera ko hakiri ibibazo muri politiki yo gutuza Abanyarwanda mu midugudu ku kigero cya 70% bitarenze mu 2018.
Iki kigo ariko gishimangira ko hari ingamba ko ingo zo mu cyaro zirenga ibihumbi 360 zigomba kwimurwa byihutirwa aho zitatanye.
Ubushakashatsi bwakorewe mu turere tune na Pro-Femmes Twese Hamwe, Ikigo cy’Igihugu gishinzwe imiturire (RHA) cyemera, burerekana ko hakiri ibibazo bikomeye mu gutura mu midugudu, imwe itagira ibikorwaremezo nk’imihanda, amashuri n’ibindi.
Mpayimana Protasis ukuriye iby’imiturire mu cyaro muri RHA amaze kubona iby’ubwo bushakashatsi yagize ati “Kugeza uyu munsi abaturage dutekereza ko bari mu midugudu itunganyije, twavuga inafite ibikorwaremezo bageze kuri 55.8%. Baracyari bake ariko intego ni uko nibura muri 2018 tuzaba tugeze kuri 70%.”
Ubushakashatsi bwakorewe muri Ngororero, Rutsiro, Ngoma na Huye, bwagaragaje ko abari mu midugudu babarirwa kuri 79% bagaragaje ko amavuriro bafite nta byangombwa. Byongeye abangana na 82% bakanenga serivise zihatangirwa.
Abaturage kandi bagaragaje ko bavoma kure hagati ya kirometero 2.6 na km 8.
Bitewe n’ubushobozi bw’igihugu, Mpayimana yavuze ko inzego zitandukanye bireba ziyemeje ko mu gihe cya vuba ibikorwaremezo bigomba kuboneka, ariko nk’ibyoroshye kuboneka nk’imihanda, amashuri abaturage bakayikorera, leta ikagura ibisaba ubushobozi buremereye.
Yashimangiye neza ko hiyemejwe ko ingo zikinyanyagiye zitari mu midugudu zirenga 360 000 zigomba kuba zagiye gutura mu midugudu bitarenze 2018.
Abaturage banagaragaza ko urubyiruko rutagira icyo rukora, hamwe rworoha mu ngeso mbi bagatera inda zitateguye, kuko usanga nta bikorwaremezo byubatswe bashobora guhugiramo.
Byongeye, uvuye ku bikorwaremezo abenshi bazamuye ijwi banenga ko nta bishushanyombonera bihari, kandi n’urubyiruko rugiye kurongora birugora kwigondera ikibanza cyo mu mudugudu.
Mpayimana yavuze ko ikibazo cyo gukora ibishushanyo mbonera gihari, ariko bisaba inzobere n’ibikoresho mu kubiteganya bikanamanikwa ahazubakwa.
Mu kubigeraho, aravuga ko hatangiye kugenda hakorerwa uturere duke duke, tune twararangiye umwaka ushize mu ntara zose, hakaba haratangiye no gukorerwa utundi, bityo bityo.
Ikindi kibazo gikomereye abaturage bavuga kijyanye no guhendwa no kugura ikibanza ahateganyijwe umudugudu, bakifuza ko leta yajya igura ubutaka, ubukeneye akagura na leta.
Kuba Leta yafata izo nshingano, uyu muyobozi yavuze ko bidashoboka, abazitabwaho banateganyirizwa ingengo y’imari buri mwaka ari abatishoboye. Abishoboye bagomba kugurana n’ubufite ahazaturwa, cyangwa bakagura.
Mu bibazo by’ingutu biri mu gutura mu midugudu, hagaragajwe ko hari aho abaturage batagishwa inama aho imidugudu igomba kujya, hamwe na hamwe igatwara ubutaka busanzwe bwera.
Umunyamabanga Nshingwabikorwa wa Pro-Femmes, Bugingo Emma Marie , , yavuze ko bagiye gukora ubushakashatsi bifuza gufasha politiki ya leta y’imiturire, kuko ahanini amakimbirane y’abaturage ashingiye ku butaka, kandi ari buto, bugomba gukoreshwa neza.
Ikigo cy’igihugu gishinzwe imiturire kivuga ko ikibanza cyaturagamo umuntu umwe, cyajyamo bane.


text:
Semugaza ni mwene Kigeli III Ndabarasa wimye mu Rwanda mu w’1708 kugeza mu w’1741. Semugaza kandi ni mukuru wa Yuhi IV
Gahindiro kuko umugabekazi Nyirarunga yari nyina wabo. Yari umugaba w’Urukatsa, ingabo za Gatarabuhura wari mwene se wa Mibambwe Sentabyo. Semugaza ni uwa gatandatu mu ntwari zagororewe zikeshwa gutuma Gahindiro wari uruhinja atsinda Gatarabuhura washakaga kumwica ngo azungure ingoma ya Mibambwe III Mutabazi II Sentabyo. Izo ntwari ni Kiyange wemeye gupfa mu mwanya wa Nyirarunga; Nyiramuhanda watanze umuhungu we ngo apfe mu mwanya wa gahindiro; Nkebya wari umutware ukomeye akaba n’umuyoboke wa Mibambwe, warwaniye Gahindiro; Baryinyonza na we wari umuyoboke wa Mibambwe; Rusuka witangiye Gahindiro akanga kumutanga ndetse akaza no kumuhisha.


text:
IKIMENYETSO GIKOMEYE part~13
Duheruka Ubwo nari maze gusohora ibintu byose bya Samantha kuko numvaga amaze kungera ahabi. Kubw’amahirwe Samantha yahise aza. Yahise…………. Wait…
Samantha akihagera nubwo yari yasinze ariko yabonye ko zahinduye imirishyo. yaraje ashaka kwinjira munzu dore ko no kugenda cyar’ikibazo kubera uko yari yasinze.
nahise muhagarika ndamubwira nti: ntiwemerewe kurenga hano. Samantha yahise ansunika nenda kwitura hasi maze nonoho umujinya uranyica ni ubwambere nari ngize umujinya bigez’aho.
narahagurutse mpita mukubita urushyi rwiza maze Samantha mbona yageze hasi ndangije ndamureka nsubira munzu gutegurira umukecuru amafunguro ya nimugoroba ndetse mbaze na wamuganga w’umushinwa niba hari icyo twakora kugira ngo mama abe yakira nsiga Samantha aryamye aho hasi.
Nkigera munzu wamuganga yarambajije igitumye ndi gushwana na Samantha maze musobanurira uko bimeze maze nawe mbona azunguje unutwe ahita ambwira ngo nawe biramubabaje kubona umwari mwiza nka Samantha wifata nabi bigez’aho.
Namubwiye ko njye kwihangana binaniye maze arambwira ati: Linda humura. Mu gihe gito nkumenye nabonye ur’umukobwa w’intwari kandi uzi ubwenge cyane ahubwo hahirwa uwo wimitse mu mutima wawe uwo uhora utekereza kandi ukamuha urukundo rukwiye.
numvise ntunguwe cyane kuburyo bukomeye n’amagambo uwo muganga yambwiraga kuko numva ahari atari njye ari kubwira. naramubwiye ati: urakoze cyane kuba umbona nk’umukobwa w’intwari. Gusa amagambo usorejeho ahari sinjye yari agenewe.
Muganga: Linda umbabarire niba nkukomerekeje gusa niwowe nabwiraga. cyane ko ntanundi muntu turi kumwe hano.
Njye: ok ntakibazo gusa kur’ubu sinkeneye umuntu umbwira amagambo nkayo atuma ntekereza kuby’urukundo.
Muganga: yoooo! Mumbabarire pe! nubwo ntabizi, ariko ndumva usa nuwakomeretse kubera urukundo.
Njye: (nahise numva ngize ikiniga ntekereje uko Didie yampemukiye nukuntu namukundaga) yewe reka tubuveho simba nshaka umuntu wongera kubinyibutsa.
ahubwo nyibwirira icyihutirwa kuri mama cyatuma arushaho kuba neza.
Muganga: ntakibazo ubwo nzabikubazaho neza umeze neza umbwire wenda hari nicyo nagufasha kugira ngo ubashe kwakira ibyakubabaje.
Naho mama wawe we ndabona amahirwe yo kuba yakira akongera kumera neza nka mbere nimake pe! Gusa ndacyakora uko nshoboye ndetse hari n’indi miti natumye nayo yo gukomeza kumufasha wenda tuzareba ko hari icyo byatanga.
Njye: Mana weee! ubwo se nzabona amafaranga yo kuyishyura?
Muganga: humura icyo sikibazo ntuhangayike.
nasize muganga ari kuri phone njya mu cyumba cyanjye ngo mpindure imyenda maze nkebutse kuruhande nza kubona envelope igifunze kandi mbona imaze iminsi. narayifashe ndayifungura nsanga nimwe Mandela yari yampaye (ibuka part-9) ngo nzayisome ngeze murugo maze kubwo guserera no guta umutwe nyishyira muri valise (ivarize) sinongera kwibuka ko irimo.
narayifunguye nsanga harimo amafaranga menshi kuburyo nagize ubwoba nyabonye kuko ntari mbyiteze. natekereje ukuntu maze iminsi ntagira agafaranga habe nayo kugura agafu k’igikoma cya mama maze numva nongeye gushima Imana.
Burya nubwo tutazi uko ibigenza nuko ibikora ariko yo iba ifite inzira nyinshi inyuzamo kugirango igutabare.
Nakomeje kureba ibyo Mandela yashyize muri ya envelope nza gusangamo n’urwandiko ndetse hariho na numero ya telephone yari yampaye ngo nzamuhamagare nimara kugura phone.
Yari yanyandikiye ibintu byinshi gusa arambwira ngo icyo nzakenera cyose nzamumenyeshe azamfasha uko ashoboye.
Numvise nigaye kuba ntarahaye agaciro iyi envelope kandi yari ingirakamaro gusa na none ngira ubwoba bw’umuntu wari utangiye kumpa amafaranga atanzi.
ibyo byatumye ntekereza kubyo nari maze kubona bitandukanye ndetse n’amagambo numvaga abantu bambwira barimo Henry nyamara njyewe nkumva ntamutima wo kongera gukunda undimo pe!
natekereje ko ahari ndakajiji nkaba ntabona ibyo abandi babona ariko na none nkumva ko naba ngiye kwitera stress maze nkajya nkora uko nshoboye ngo nirinde kuba nasubira mu rukundo kuko Didie naramukundaga cyane birenze nyamara nza kwisanga ntagishoboye kubi controra (control).
Nahugiye muri ibyo bitekerezo maze ngiye kumva numva umuntu ahise akora ku rugi kandi nari niyambuye ntarambara maze ngiye kumva numva hari undi bari kumwe basa nabahoze barashwana maze………….. Loading next part14
.
.
Uyu c kdi ni nde uje?


text:
Igihe cyose wowe wumva urushye,uremerewe, ni byiza ko wegera Imana ukayibwira ibyawe byose ikaguha inzira nyayo ikugomorera imigisha igukiza ibibi wanyuzemo byose ukarushaho kunezerwa udahuye n’uburiganya bwa Satani.
Igihe cyose wowe wumva urushye,uremerewe, ni byiza ko wegera Imana ukayibwira ibyawe byose ikaguha inzira nyayo ikugomorera imigisha igukiza ibibi wanyuzemo byose ukarushaho kunezerwa udahuye n’uburiganya bwa Satani.
Ese umukristo hari urugamba ariho ku buryo yakenera intwaro? Wowe ugize umugisha wo gusoma ubu butumwa muri uyu mwanya reka dufatanirize hamwe dusobanukirwe.
Umukozi w’Imana Pawulo yasobanuriye Abakristo bo mu Efeso ko mukwiye gutwara intwaro zose z’umwuka.
Ibisigaye, mukomererere mu Mwami no mu mbaraga z’ubushobozi bwe bwinshi, mwambare intwaro zose z’Imana, kugira ngo mubashe guhagarara mudatsinzwe n’uburiganya bwa satani.
Kuko tudakirana n’abafite amaraso n’umubiri; ahubwo dukirana n’abatware n’abafite ubushobozi n’abategeka iyi si y’umwijima, n’imyuka mibi y’ahantu ho mu ijuru. Nuko rero mutware intwaro zose z’Imana, kugira ngo mubashe gukomera ku munsi mubi, kandi murangije byose, mubashe guhagarara mudatsinzwe.”
Satani rero akorera mu bantu , ni yo mpamvu ubona mu rugo hari ukutumvikana, ibibazo mu kazi, induru mu baturanyi bawe, imanza zidasobanutse n’ibindi.
Ngiyo impamvu Pawulo akugira inama yo gutwara intwaro z’Imana. Nanjye nkakubwira nshize amanga ngo uru rugamba rwawe, ururwane witwaje intwaro yo gusenga nk’uko bivugwa ngo :” Musengeshe Umwuka iteka mu buryo bwose bwo gusenga no kwinginga….”( Abefeso 6: 18).
Nyamara intwaro yo gusenga yarakoreshejwe kuva ibwami kugera ku bapfakazi. Ni ukuvuga, kuva ku munyambaraga kugeza ku munyantege nkeya ugereranywa n’umupfakazi. Kandi abanyuze iyi nzira bagiye babona ibisubizo.
Iyi ntwaro yo gusenga, umugaragu w’Imana Mose yarayikoreshe amara iminsi mirongo ine asenga, maze Imana imuha amategeko yo kuyobora Abisrayeli ndetse inamwereka uko azarema ihema ry’ibonaniro.
Ibyo tubisoma muri Bibliya Igitabo cyo Kuva 24: 1-18 no Kuva 25: 1- . Ubuzima bwa Mose bwaranzwe n’ibihe byinshi byo gusenga
Iyi ntwaro, Abacamanza b’Abisrayeli barayikoresheje dushingiye ku rugero rwa Gideoni. Aha ndakubaza wenda waba uri umucamanza, ese ujya wibuka gusenga ngo Imana iguhishurire ibyo ubona byose udasobanukiwe?
Gusenga rero bizaguhuza n’inshuti bikakuruhura umubabaro wose ukababarira uwakugiriye nabi mugasenyera umugozi umwe bityo aho uri hakarangwa amahoro aho kuba amahano mukubaka ejo heza.
Ndacyayisenga Fred
Ibitekerezo
muduhenomerozanyu Kanda hano umusubize
Abantu hafi ya bose barasenga.Ariko nagirango mbanze nkosore umwanditsi w'iyi nkuru.Ntabwo Bible ivuga ko MOSE yamaze iminsi 40 asenga ku musozi.Urabyitiranya na YESU wamaze iminsi 40 asengera mu Butayu.Ku byerekeye GUSENGA,tugomba kumenya ibintu 2.Nubwo abantu hafi ya bose basenga,abantu imana yumva ni bake.Icya mbere,ntabwo imana yumva abanyabyaha banga kwihana.Tubisoma muli Yohana 9:31.Icya 2,ntabwo imana yumva abantu baba mu idini yigisha ibinyoma bidahuye na Bible (Matayo 15:9).Kandi amadini yigisha ibinyoma ni menshi cyane.Urugero,amadini yigisha ko YESU atari umwana w'imana ni menshi cyane.Niyo mpamvu muli Yohana 3:16 havuga ko abantu batizera YESU batazabona ubuzima bw'iteka.Mu madini atemera ko YESU ari umwana w'imana,twavuga Abaslamu,Abahinde,aba Boudhists,Abayahudi,aba Brahnam,etc...Aba mvuze bonyine,barenze 1/2 cy'abantu batuye isi.Ariko no mu madini yitwa Abakristu,hari amadini menshi yigisha ibintu byinshi bidahuye na Bible.Urugero,nta hantu na hamwe Bible yigisha ko imana ari Ubutatu.Nta na rimwe Abigishwa ba YESU bigishije ko imana ari ubutatu.UBUTATU batangiye kubwigisha muli 325,nyuma ya CONCILE yabereye i NICEA muli TURKEY.Ikindi kandi,Abigishwa ba YESU nta na rimwe bamusengaga.Ahubwo basengaga kandi bagasingiza SE wa YESU gusa (2 Abakorinto 1:3). Bafataga YESU nk'UMUGARAGU w'imana (Ibyakozwe 3:13).Bitandukanye n'abitwa Abakristu b'iki gihe.Aho gusenga SE wa YESU gusa,basenga YESU ndetse bagasenga n'umwuka wera.Hari n'abandi benshi basenga Mariya.Ntabwo bazi ko YESU ubwe yadusabye gusenga SE wenyine (Matayo 4:10).Kubera ko YESU ubwe yigishaga ko SE amuruta (Yohana 14:28).Abantu banga gukurikiza ibyo Bible ivuga,ntabwo imana yumva amasengesho yabo (Matayo 15:9).Mwibuke ko na YESU yasengaga SE,arira kandi amwinginga (Abaheburayo 5:7). Kanda hano umusubize
Urakoze MANZI we.Abantu hafi ya bose bitwa abakristu basenga YESU kandi ubwe yarivugiye ko SE amuruta (Yohana 14:28).YESU yarapfuye nyamara SE ntashobora gupfa.Bible yigisha ko YESU ari "ikiremwa cya mbere cy'imana" ,the first born of all creations (Abakolosayi 1:15). Nibyo koko YESU hali aho yitwa imana (Yohana 1:1).Ariko ntabwo YESU areshya na SE nkuko yabyivugiye muli Yohana 14:28.Ijambo imana hari igihe Bible irikoresha ishaka kuvuga "ukora ibitangaza cyangwa ufite ubushobozi buhambaye".Niyo mpamvu na MOSE yitwa imana ya FARAWO muli KUVA 7:1.Kubera ko na SATANI afite ubushobozi bukomeye,yitwa imana y'iki gihe iyobya abantu.Ntibitangaje rero kuba na YESU yitwa imana.Niwe wa kabiri kuli SE,ariko ntareshya nawe.Niyo mpamvu YESU yadusabye gusenga SE wenyine (Matayo 4:10).Gusenga YESU kandi ubwe yarabitubujije,ni icyaha.Wibuke ko nawe yasengaga SE (Yohana 11:41,42).Nta na rimwe abigishwa ba YESU bamusenze.Ahubwo basengaga,bakambaza SE wenyine.Tugomba kubigana.Nitwanga,ntabwo amasengesho yacu imana,SE wa YESU umurusha ubushobozi witwa Yehova,azayumva.Nta muntu ushobora kuba umukristu nyakuri atabanje kwiga neza Bible.Abakristu benshi,ntabwo bazi ko YESU ari "umugaragu w'imana" (Ibyakozwe 3:13).Aho gupfa gusenga gusa,mujye mubanza mwige uko tugomba gusenga n'uwo tugomba gusenga muli Bible.Ni SE wa YESU.Ntabwo ari bya bindi bigisha ngo imana data,imana mwana na mwuka wera. Kanda hano umusubize
Yesu nashimwe mwakoze kugira ico muvuzehe nanje nagira nkubaze ko tuzi ko hari mana zibiri, Imana yurudome Rukuru ni mana yurudome ruto washatse kuvuga Imana iyihe?? bible ivugango Yesu nase barangana kandi ico musaba cose kica kuri Yesu ntawundi wo kudushikira kuri Data sof Yesu kristo Amen Kanda hano umusubize
muvyukuri.iy'urimubibazo.satani.acaza.anyarukacane.ngo.afatane.navyo.mwibuke.yezu.igihe.yarimugahinga.satani.yaciye.aza.kumugerageza.mugenzi.ntugaheranwe.nibigeragezo.pfukama.usenge.iyo.mwijuru.yesu.yatsinze.amen. Kanda hano umusubize
ANA.YARINGUMBA.YAKIJIJWE.NO.GUSENGA,SENGANA,UKWEMERA.NUKWIZIGIRA.IMANA.NINYEMBABAZI.!! Kanda hano umusubize


text:
Shinyo ziri mu buryo bwinshi butandukanye gusa zose ziba nziza bitewe nuko umusatsi wawe ureshya nuko umutwe wawe uteye.
Shyinyo ifungiye ahagana hasi nayo iri muri shinyo zibera abantu benshi kandi zigaragara neza ku buryo umuntu wafunze imisatsi kuri bene ubwo buryo aba afite umutekeno w’imisatsi ye nawe ubwe agakora akazi imisatsi itamubangamira ngo akomeze ayikoramo cyangwa imukora mu maso.
Muri iyi minsi y’akazi ni byiza gufunga imisatsi ku buryo uba utajagaraye ku mutwe ngo imisatsi ibe isandakuritse kandi ukayifunga mu buryo butakubuza kurimba no gusa neza.
Shinyo yo hasi
Shinyo ziri mu buryo bwinshi butandukanye gusa zose ziba nziza bitewe nuko umusatsi wawe ureshya nuko umutwe wawe uteye.


text:
Ibyumba by’amashuri 10 byubatswe ku kigo cy’amashuri cya Nyarubara, bije bisanga ibindi bitanu n’ubundi bafatanyije mu mwaka wa 2013 byose hamwe bikaba bimaze gutwara amafaranga y’u Rwanda angana na miliyoni 124 682 510.
Tuyisabe Providence ukuriye Diaspora Nyarwanda mu Budage yateye inkunga iki gikorwa, yagize ati “Umuntu ukunda igihugu cye akoresha ubwenge cyamuhaye ngo gitere imbere, tugomba gufasha abato cyane cyane mu burezi kuko ni bo bazatuyobora mu bihe biri imbere.”
Ababyeyi n’abana bakoresha ishuri rya Nyarubara na bo biruhukije kuko ngo ibyumba bishaje iki kigo cyari gifite byateraga impungenge ko byashoboraga kugwira abana.
Ngo ibi bigiye gutuma abana bataga ishuri bagaruka kuko ahanini iyo imvura yagwaga amashuri yavaga bigatuma batiga neza cyangwa se bakagira ubwoba ko yabagwira bakavamo.
Uwamahoro Valentine wiga mu mwaka wa gatandatu w’amashuri abanza kuri iki kigo yagize ati “Ku bana b’abakobwa bibaye akarusho kuko baduhaye icyumba cyacu cyihariye kizadufasha kwisukura dukomeze amasomo aho gutaha mu rugo nka mbere.”
Umuyobozi w’Akarere ka Musanze ushinzwe ubukungu n’iterambere, Habyarimana Jean Damascène yashimye cyane iki gikorwa asaba abana kubyaza umusaruro aya mashuri.
Yagize ati “Ntabwo kubaka aya mashuri byonyine bihagije, mugomba kuyabyaza umusaruro, turifuza ko abana biga muri aya mashuri kubera ko ari amashuri meza asobanutse; na bo bagomba gusobanuka kandi bizashoboka, bafite abarimu n’abayobozi basobanutse.”
Sebagabo Leonard, Umunyabanga Mukuru w’Itorero rya Pentekote mu Rwanda, yavuze ko iri torero rizakomeza gufatanya na Leta mu kwita ku burezi dore ko ngo banasanzwe bita ku masomero y’abakuze.
Ikigo cy’amashuri cya Nyarubara cyatangiye mu mwaka wa 1978. Kuri ubu gifite abanyeshuri 819 n’abarimu 17.


text:
INGINGO YO KU GIFUBIKO | UBUTEGETSI BUTARANGWAMO RUSWA
Ubwami bw’Imana ntiburangwamo ruswa
Umugenzuzi Mukuru w’Imari ya leta muri Nikaragwa yasobanuye impamvu ruswa idashobora gucika mu butegetsi, agira ati “niba rubanda rwaramunzwe na ruswa kandi abategetsi bakaba bava muri rubanda, ubwo na bo bazamungwa na yo.”
Ese wowe ntiwemera ko iyo abaturage bamunzwe na ruswa, abategetsi na bo bamungwa na yo bitewe n’uko bava mu baturage? Niba ari uko bimeze rero, ubutegetsi butarangwamo ruswa bwagombye guturuka ahandi hantu hatari mu bantu. Bibiliya ivuga ko ubwo butegetsi ari Ubwami bw’Imana, akaba ari na bwo Yesu yigishije abigishwa kujya basenga basaba.
Ubwami bw’Imana ni ubutegetsi nyabutegetsi butegekera mu ijuru. Buzasimbura ubutegetsi bwose bw’abantu (Zaburi 2:8, 9; Ibyahishuwe 16:14; 19:19-21). Imwe mu migisha ubwo bwami buzazana ni ugukuraho ubutegetsi bwamunzwe na ruswa. Reka turebe ibintu bitandatu bitwizeza ko ibyo bizabaho.
1. UBUBASHA
IKIBAZO: Leta zitungwa n’imisoro n’amahoro bitangwa n’abaturage. Ibyo bishobora gutuma abategetsi bamwe na bamwe bagira agatima ko kuyiba, abandi bakemera ruswa z’abantu bifuza ko imisoro cyangwa andi mafaranga basabwa gutanga bigabanywa. Ibyo bishobora gutuma ikibazo kirushaho gukomera, kuko ubutegetsi bwongera imisoro kugira ngo bugaruze ayo bwatakaje, ibyo na byo bigatuma ruswa irushaho kwiyongera. Iyo bimeze bityo, abantu b’inyangamugayo barahababarira cyane.
UMUTI: Ubushobozi Ubwami bw’Imana bufite buturuka kuri Yehova, * Imana ishobora byose (Ibyahishuwe 11:15). Ubwo Bwami ntibukeneye imisoro kugira ngo bukore akazi kabwo. Ahubwo kuba Imana ifite “ubushobozi” kandi ikagira ubuntu bitwizeza ko ubwo Bwami buzageza ku bayoboke babwo bose ibyo bakeneye.
2. UMUTEGETSI
IKIBAZO: Susan Rose-Ackerman wavuzwe mu ngingo ibanziriza iyi yaravuze ati “twagombye kurwanya ruswa duhereye hejuru.” Iyo ubutegetsi bugerageje guca ruswa mu bapolisi cyangwa mu bakozi ba gasutamo, ariko bukarebera abayobozi bo hejuru bayirya, butakarizwa icyizere. Uretse n’ibyo, n’iyo umuyobozi yaba ari mwiza ate, ni ha handi ntaba ari intungane. Bibiliya igira iti “nta muntu uri mu isi w’umukiranutsi ukora ibyiza gusa ntakore icyaha.”
Yesu yanze ruswa iruta izindi zose zabayeho
UMUTI: Yesu Kristo watoranyijwe n’Imana ngo abe Umwami w’ubwo Bwami atandukanye n’abantu badatunganye, kuko we adashobora gushukwa ngo akore ibibi. Yabigaragaje igihe yangaga ruswa iruta izindi zose, ni ukuvuga “ubwami bwose bwo ku isi n’ikuzo ryabwo.” Yesu yasezeranyijwe ko yari kubuhabwa ari uko akoze igikorwa kimwe cyo gusenga umutware w’isi ari we Satani (Matayo 4:8-10; Yohana 14:30). Yesu yakomeje gushikama n’igihe yicwaga urubozo, ageza n’ubwo yanga kunywa ikiyobyabwenge cyari kumugabanyiriza ububabare kandi kigatuma atagira icyo yumva (Matayo 27:34). Imana imaze kumuzura ikamusubiza mu ijuru, yagaragaje ko yari yujuje ibisabwa byose kugira ngo abe umwami w’ubwo Bwami.
3. UBUTEGETSI BUHAMYE
IKIBAZO: Ibihugu byinshi bigira amatora buri gihe, ayo matora akaba yitwa ko aha abaturage uburyo bwo kuvanaho abayobozi bamunzwe na ruswa. Nyamara tuvugishije ukuri, igihe cyo kwiyamamaza n’igihe cy’amatora ubwabyo birangwa na ruswa, yewe no mu bihugu byitwa ko byateye imbere. Imisanzu n’ibindi bintu bitangwa n’abakire mu gihe cyo kwiyamamaza, bigira ingaruka ku mutegetsi uriho cyangwa uzatorwa.
Umucamanza witwa John Paul Stevens wo mu Rukiko rw’Ikirenga rwa Amerika yavuze ko ubwo bubasha bw’abakire butuma “abantu bibaza niba ubwo butegetsi bukwiriye cyangwa niba bwujuje ibisabwa, bikaba byatuma abaturage babutakariza icyizere.” Ku bw’ibyo, ntibitangaje kuba abantu benshi ku isi babona ko amashyaka ya politiki ari yo yamunzwe na ruswa kurusha izindi nzego zose.
UMUTI: Kubera ko Ubwami bw’Imana ari ubutegetsi buhamye kandi buhoraho, ntibushobora kurangwa na ruswa mu gihe cyo kwiyamamaza cyangwa amatora (Daniyeli 7:13, 14). Umwami w’ubwo Bwami yatoranyijwe n’Imana. Ku bw’ibyo, ubwo Bwami ntibukeneye gutorwa kandi nta wabuhirika. Kubera ko ubwo Bwami ari ubutegetsi buhamye, buri gihe ibikorwa byabwo bizanira inyungu zirambye abayoboke babwo.
4. AMATEGEKO
IKIBAZO: Utabitekerejeho neza, ushobora kumva ko gushyiraho amategeko mashya byaca ruswa. Icyakora, impuguke zavuze ko kongera amategeko akenshi bituma ruswa irushaho kwiyongera. Nanone amategeko agamije kugabanya ruswa akenshi kuyakurikiza bitwara amafaranga menshi, ariko agakemura ibibazo bike.
UMUTI: Amategeko Ubwami bw’Imana bugenderaho aruta kure cyane ay’ubutegetsi bw’abantu. Urugero, aho kugira ngo Yesu ashyireho urutonde rurerure rw’amategeko, yashyizeho icyo abantu bakunze kwita itegeko rigenga imibereho y’abantu. Yagize ati “nuko rero ibintu byose mushaka ko abantu babagirira, ni byo namwe mugomba kubagirira” (Matayo 7:12). Mu yandi magambo, amategeko y’Ubwami yibanda cyane ku byo abantu bakora n’impamvu zibatera kubikora. Yesu yaravuze ati “ujye ukunda mugenzi wawe nk’uko wikunda” (Matayo 22:39). Birumvikana ko Imana, ari na yo ifite ubushobozi bwo kureba mu mutima, ishobora no gutuma ayo mategeko yubahirizwa.
5. IMPAMVU ZITERA ABANTU KURYA RUSWA
IKIBAZO: Umururumba n’ubwikunde ni byo bituma abantu barya ruswa. Akenshi usanga abategetsi n’abaturage barokamwe n’izo ngeso. Igihe rya duka ryo mu mugi Séoul twavuze mu ngingo ibanziriza iyi ryahirimaga, iperereza ryagaragaje ko abategetsi bari barariye ruswa ya ba rwiyemezamirimo. Abo ba rwiyemezamirimo bumvaga ko gutanga ruswa ari byo bihendutse kuruta gukoresha ibikoresho by’ubwubatsi bikwiriye no kubahiriza amabwiriza y’ubwubatsi.
Ku bw’ibyo, kugira ngo ruswa icike, abantu bagomba kwigishwa uko bareka ingeso zashinze imizi mu mitima yabo, urugero nk’umururumba n’ubwikunde. Icyakora, ubutegetsi bw’abantu nta bushake ndetse nta n’ubushobozi bufite bwo kubibigisha.
UMUTI: Kugira ngo Ubwami bw’Imana burandurane ruswa n’imizi yayo, bwigisha abantu gucika ku ngeso zituma ibaho. * Izo nyigisho zibafasha “guhindurwa bashya mu mbaraga zikoresha ubwenge bwabo” (Abefeso 4:23). Ibyo bituma bareka umururumba n’ubwikunde, bakitoza kunyurwa no kwita ku nyungu z’abandi.
6. ABAYOBOKE
IKIBAZO: Niyo abantu baba batuye mu gace kadashyigikira ruswa kandi bakaba barigishijwe neza amahame arebana n’umuco, hari abahitamo kuba abahemu no kurya ruswa. Impuguke zemeza ko iyo ari yo mpamvu ituma ubutegetsi bw’abantu budashobora guca ruswa. Icyo abantu bashobora kugeraho gusa ni ukugabanya ruswa n’ingaruka zayo.
UMUTI: Amasezerano y’Umuryango w’Abibumbye yo Kurwanya Ruswa avuga ko kugira ngo ruswa icike, ubutegetsi bugomba gushishikariza abantu kuba “inyangamugayo, indahemuka no kwita ku nshingano bahabwa.” Nubwo iyo ntego ari nziza, Ubwami bw’Imana ntibushishikariza abayoboke babwo kugira iyo mico gusa, ahubwo burabibategeka. Bibiliya ivuga ko “abanyamururumba,” n’ “abanyabinyoma” batazaragwa Ubwami bw’Imana.
Abantu bashobora kwitoza gukurikiza ayo mahame, nk’uko Abakristo bo mu kinyejana cya mbere bayakurikizaga. Urugero, igihe umwigishwa witwaga Simoni yahaga intumwa amafaranga kugira ngo zimuhe umwuka wera, zanze iyo ruswa maze ziramubwira ziti “wihane ubwo bubi bwawe.” Simoni amaze kubona akaga ko kugira irari ridakwiriye, yasabye intumwa kumusabira kugira ngo arineshe.
UKO WABA UMUYOBOKE W’UBWAMI BW’IMANA
Igihugu icyo ari cyo cyose umuntu yaba akomokamo, ashobora kuba umuyoboke w’Ubwami bw’Imana (Ibyakozwe 10:34, 35). Inyigisho zitangwa n’ubwo Bwami hirya no hino ku isi zizagufasha kumenya uko wabigeraho. Abahamya ba Yehova bazishimira kukwereka uko gahunda yo kwiga Bibiliya ikorwa. Bigisha abantu mu gihe cy’iminota icumi cyangwa irenga mu cyumweru. Ushobora kuzamenya byinshi kurushaho ku birebana n’ “ubutumwa bwiza bw’ubwami bw’Imana,” muri byo hakaba harimo uko buzakuraho ubutegetsi bwamunzwe na ruswa (Luka 4:43). Turagutera inkunga yo kwegera Abahamya bo mu gace utuyemo, cyangwa kujya ku rubuga rwacu rwa jw.org/rw.
^ par. 8 Bibiliya igaragaza ko izina ry’Imana ari Yehova.
^ par. 22 Urugero, reba ingingo ivuga ngo “Ese dushobora kuba inyangamugayo muri iyi si yamunzwe na ruswa?,” yasohotse mu Munara w’Umurinzi wo ku itariki ya 1 Ukwakira 2012.


text:
IGICE CYA 7
Imana ikiza Abisirayeli
Yehova yateje Egiputa ibyago, maze Mose ayobora Abisirayeli abavana muri icyo gihugu. Imana yahaye Abisirayeli Amategeko binyuze kuri Mose
ABISIRAYELI bamaze muri Egiputa imyaka myinshi, bagira uburumbuke kandi bariyongera. Icyakora, himye undi Farawo utari uzi Yozefu. Uwo mutegetsi w’umugome kandi w’umunyagitugu yatewe ubwoba no kwiyongera kw’Abisirayeli, maze abahindura abacakara kandi ategeka ko impinja zabo zose z’abahungu zizajya zijugunywa mu ruzi rwa Nili. Ariko hari umugore umwe w’intwari warinze umwana we, amuhisha mu gatete, agashyira mu rubingo. Umukobwa wa Farawo yabonye uwo mwana, amwita Mose, maze amurerera mu muryango w’umwami wa Egiputa.
Igihe Mose yari afite imyaka 40, yahuye n’akaga igihe yatabaraga umucakara w’Umwisirayeli, amukiza Umunyegiputa wamukoreshaga agahato. Mose yahungiye mu gihugu cya kure, amara igihe mu buhungiro. Igihe Mose yari afite imyaka 80, Yehova yamwohereje muri Egiputa kujya imbere ya Farawo, ngo amusabe kurekura ubwoko bw’Imana.
Farawo yabyamaganiye kure. Ibyo byatumye Imana iteza Egiputa ibyago icumi. Buri gihe iyo Mose yajyaga imbere ya Farawo akamuha uburyo bwo kwirinda icyago cyari bukurikireho, Farawo yarinangiraga, akanga kumva ibyo Mose n’Imana ye Yehova bamubwira. Amaherezo, icyago cya cumi cyishe imfura zose zo mu gihugu, keretse imfura zo mu miryango yumviye Yehova igasiga amaraso y’umwana w’intama ku nkomanizo z’imiryango y’inzu. Umumarayika w’Imana urimbura yahitaga kuri izo nzu. Nyuma yaho Abisirayeli bizihizaga buri mwaka umunsi mukuru witwa Pasika bibuka ukuntu bakijijwe mu buryo bw’igitangaza.
Farawo amaze gutakaza umuhungu we w’imfura, yategetse Mose n’Abisirayeli bose kuva muri Egiputa. Bahise bitegura kuva muri Egiputa. Ariko Farawo yisubiyeho. Yahise abakurikira afite ingabo nyinshi n’amagare y’intambara. Abisirayeli basaga naho bafatiwe mu mutego ku Nyanja Itukura. Yehova yagabanyijemo kabiri Inyanja Itukura, atuma Abisirayeli banyura ku butaka bwumutse, bakikijwe n’inkuta z’amazi! Igihe Abanyegiputa babakurikiraga, Imana yatumye amazi asubirana, arengera Farawo n’ingabo ze.
Nyuma yaho, igihe Abisirayeli bari bakambitse hafi y’umusozi wa Sinayi, Yehova yagiranye na bo isezerano. Imana yagize Mose umuhuza w’isezerano, maze iha Abisirayeli amategeko kugira ngo ibayobore kandi ibarinde mu mibereho yabo yose. Iyo Abisirayeli bemera ubutegetsi bw’Imana mu budahemuka, Yehova yari kubana na bo kandi agatuma iryo shyanga ribera umugisha andi mahanga.
Icyakora, abenshi mu Bisirayeli batengushye Imana babura ukwizera. Ibyo byatumye Yehova areka abo Bisirayeli bazerera mu butayu mu gihe cy’imyaka 40. Hanyuma Mose yashyizeho umugabo w’umukiranutsi Yosuwa kugira ngo amusimbure. Amaherezo, Abisirayeli bari biteguye kwinjira mu gihugu Imana yari yarasezeranyije Aburahamu.


text:
Kwimurira Akarere mu Murenge wa Gacurabwenge, inyungu ku batuye Kamonyi yose
Nyuma y’aho byemejwe n’Inama Njyanama y’Akarere ka Kamonyi ko kagomba kwimuka aho kakoreraga mu Murenge wa Rukoma kakimukira mu Murenge wa Gacurabwenge, ubuyobozi bw’aka karere buratangaza ko bizaba ari ukugabanya ingendo ku baturage batuye mu Mirenge yose uko ari 12 bafite.
Umuyobozi w’Akarere ka Kamonyi Jacques Rutsinga, avuga ko iyi nyubako izaba igizwe n’amagorofa atatu kandi yujuje ibyangombwa byose, ikaba iherereye ahatagoye kugera.
Rutsinga agira ati "Iyi nyubako ijyanye n’igihe kandi (...)
Nyuma y’aho byemejwe n’Inama Njyanama y’Akarere ka Kamonyi ko kagomba kwimuka aho kakoreraga mu Murenge wa Rukoma kakimukira mu Murenge wa Gacurabwenge, ubuyobozi bw’aka karere buratangaza ko bizaba ari ukugabanya ingendo ku baturage batuye mu Mirenge yose uko ari 12 bafite.
Umuyobozi w’Akarere ka Kamonyi Jacques Rutsinga, avuga ko iyi nyubako izaba igizwe n’amagorofa atatu kandi yujuje ibyangombwa byose, ikaba iherereye ahatagoye kugera.
Rutsinga agira ati "Iyi nyubako ijyanye n’igihe kandi izorohera benshi kubona serivise zitangwa n’Akarere kuko aho twakoreraga hasaga n’ahitaruye cyane umuhanda kandi ari na hato, bityo bikagora abaturage bacu. Ubu tugiye kugashyira hagati ahashobora korohera buri wese aho ava hose mu Mirenge 12 igize aka Karere."
Akomeza avuga ko muri uyu mwaka w’ingengo y’imari bagiye gutangira kubaka kuko bafite amafaranga y’igice cya mbere agera kuri miliyoni 400 azava ku ngengo y’imari 2013-2014.
Uretse ibi kandi byo korohereza abaturage babegereza ubuyobozi bw’Akarere, Umuyobozi w’Akarere ka kamonyi yatangarije IGIHE, ko mu rwego rwo gutinyura abashoramari no kureshya ba mukerarugendo hagiye gutangira kubakwa inzu y’abashyitsi (Guest house) izatwara miliyoni 150 ahitwa ku Ijuru rya Kamonyi, hazwi cyane mu mateka y’igihugu nk’ahantu ndangamateka. Aho hatuye Umwami Yuhi wa III Mazimpaka n’abamukurikiye kugeza kuri Yuhi Musinga. Ni naho hari hatuye Nyomberi, umurashi w’umuheto w’icyamamare wo mu ngabo za Mazimpaka.
Ibi byose kandi biri gukorwa nyuma y’ibindi bikorwa by’indashyikirwa bigenda byesa imihigo mu Karere ka Kamonyi aho ku mwanya wa 2 mu gihugu n’amanota 95.1%.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Muri iyi minsi hari abantu basigaye barahisemo kwirongora ubwabo aribyo bita Sologamy.
Umukobwa witwa Erika Anderson ni umwe mu bakobwa bahisemo kwirongora kuko yakoze ubukwe ari wenyine nta mugabo.
Uyu mukobwa yagize ati “ Nyine nabyita kwikunda ubwawe ukanahitamo gukora ubukwe ubwawe, ukibera umugabo n’umugore”.
Uyu mukobwa w’imyaka 37 y’amavuko w’Umunyamerikakazi mu bukwe yagaragaye nk’abanid bageni gusa ni uko yari wenyine. Yari yambaye ikanzu y’abageni, afashe indabyo kandi yagaragaraga neza.
Anderson ngo yari asigaye yumva arambiwe kubazwa buri munsi impamvu ku myaka 37 akiri ingaragu maze ahitamo kwikunda no gukora ubukwe akibera umugabo n’umugore.
Aya makuru dukesha www.wusa9.com, avuga ko uyu muco wo kwikunda nk’umuntu akishyingira akibera umugabo cyangwa umugore urimo gukura cyane muri iki gihe.
Kuri ubu ngo uyu muco uragenda ukwira mu bihugu bitandukanye kandi hari n’amatsinda atangiye kujya abishishikariza abantu kubikora, ibyo bise “irongore ubwawe” *Marrying Yourself” cyangwa ImarriedMe.com. Ubu bukangurambaga bwatangijwe n’Umunyamerika ukomoka I San Fransisco.


text:
Umugabo witwa Luscious Chiturumani yafatiwe mu rugo kwa Nyirabukwe ariho arikwihera akabyizi mu gace kitwa Gweru muri Zimbabwe ibintu byatunguye abantu cyane bitewe nuko bwari butaracya kabiri uwari umugore we atabarutse. Uyu munyazimbabwe yakoze ibyiswe ibara kuko yatunguye imbaga nyuma yuko bamuguye hejuru aryamanye n’indaya ubwo hakorwaga umuhango w’ikiriyo ku mugore we wari umaze iminsi yitabye Imana.
Mu gihe abandi bari mu kababaro ko kuba babuze umuntu, uyu mugabo nubwo yari umugore we ibyo ntibyari bimufasheho icy’ingenzi kwari ukubona uwo yivuriraho umugongo dore ko atigeze anagirira ubwoba bwo kuzana indaya kwa Nyirabukwe yitwaje amanyanga y’uburaya.
- Imiryango yari mu kiriyo cyo kubura umubyeyi
Iyi ndaya bamusanganye yayizanye avuga ko ari mushiki we igihe bajyaga gushyingura umugore we kwa Nyirabukwe kubera atari yakamaze kwishyura inkwano yose. Nyuma yaho baje guhabwa icyumba nka gashiki na gasaza cyo kuruhukiramo niko gutangira icyari kibaraje ishinga bibagirwa iby’amarira abandi barikurira,gusa nyuma yaho.
- Iyi ni indaya yafatanywe n’uyu mugabo
Mu gitondo umwe mu bari baje gushyingura igihe yatumuraga agatabi hanze hafi y’idirishya ry’icyuma bari baryamyemo yaje kumva amajwi y’abantu bari mu gikorwa maze ahamagara bagenzi be ngo baze bumve, niko kuza bihutira kumenya abaribo kubera igihe bataraga ibyishimo byo kuryamana abandi bababaye.
Ikinyamakuru Metro kivuga ko umwe mu bari baje gutabara yatangaje ko uyu mugabo yabateje ikimwaro ari ibintu bibabaje cyane atari yakabonye mu buzima bwe,avuga ko yatunguwe n’ibitekerezo abonanye Luscious Chiturumani ati : “Ni umugabo mugenzi wanjye ariko sinatinya kumwita imbwa”.
Abo bombi basohowe nabi bajyanwa mu modoka bambaye uko bari bameze bahabwa inkwenene narubanda abahisi n’abagenzi barashungera ndetse abenshi banifuza ko babakubita bakumva uko babaye.
Daniel MUKESHIMANA/Umubavu.com
Iyinkuru ntifatika habe n’agato.Gusa biragaragara ko byaba bitarabayeho tuvugishije ukuri. Ntimutwereka aho byabereye,ababikoze,igihe byabereye.Ahubwo mwari kubishyira muri byenda gusetsa.
Wowe wanditse iyi nkuru, mujye mwandika inkuru yujuje ibya ngombwa. Aba bantu ni aba he he ? Cg iyi nkuru ni impimbano !


text:
Aya mahugurwa y’iminsi ibiri yatangiye kuri uyu wa 4 Ukwakira 2016, yateguwe ku bufatanye n’Ikigo PowerSys cyo mu Bufaransa.
Bahuguwe kuri porogaramu (software) yitwa CYME yifashishwa mu gihe umuntu ategura umushinga wo gukwirakwiza amashanyarazi aho imufasha kumenya uko imiyoboro izaba iteye, uko umuriro uzaba ungana ndetse n’ibibazo bishobora kuvuka hifashishijwe ibishushanyo.
Umuyobozi wungirije wa EPD, Ndayisaba Edouard yavuze ko bahisemo gutegura aya mahugurwa kuko muri gahunda bafite harimo gutangiza inganda nto z’amashanyarazi(mini grid).
Ati” Mu cyerekezo twumva dushaka gufata ni ugukangurira abikorera mu bijyanye n’ingufu z’amashanyarazi kuba habaho gukora inganda nto z’amashanyarazi. Iyo porogaramu yafasha umushoramari kumenya icyo bizamusaba, atari mu bijyanye n’amafaranga gusa.”
Jules Fono, inzobere mu bijyanye n’amashanyarazi muri PoweSys, uri gutanga aya mahugurwa yavuze ko gukoresha iyi porogaramu bifasha kwirinda ingaruka zose zirimo kuba umuriro wagera ku baturage ari mwinshi cyangwa muke ukagira ibyo wangiza.
Yakomeje avuga ko kandi CYME ifasha guteganya ibisubizo ku bibazo bishobora kuvuka biturutse ku bwiyongere bw’umubare w’abantu bakeneye umuriro w’amashanyarazi.
Tuyisenge Philbert, umukozi mu ishami rishinzwe igenamigambi ry’amashanyarazi mu Kigo gishinzwe kongera ingufu(EDCL) wari witabiriye aya mahugurwa yavuze ko iyi porogaramu ari ingenzi cyane kuko ifasha mu kumenya uko imiyoboro imeze, ibibazo birimo kugira ngo bibe byakemurwa hakiri kare.
Yakomeje avuga ko wifashishije ibishushanyo umenya umubare w’abantu bakeneye amashanyarazi ndetse ikanakwereka niba ufite ubushobozi bwo kubahaza n’uburyo umuriro uzabageraho umeze.
Kugeza ubu u Rwanda rufite umuriro w’amashanyarazi ungana na Megawatts 193, ukoreshwa n’abaturage bangana na 24%.
Intego ihari ni uko mu 2018 abaturage bazaba bafite umuriro w’amashanyarazi bagomba kuba ari 48% n’aho abandi 22% bakazaba bakoresha ubundi buryo bubyara ingufu.
Leta kandi ivuga ko hari imishinga iri muri gahunda yitezweho gutanga ingufu zingana na megawatts 563 mu myaka ibiri iri imbere.


text:
Munyana Joyce akataje mu gusiga abantu bose Make up z’ubwiza zinoze kandi zibereye uruhu rwawe
Joyce Munyana ni umukobwa ukora ibijyanye no gusiga no kurimbisha abantu abasiga bakaba beza (Make up) yafashe iyambere ayoboka uyu mwuga nubwo utandukanye nibyo yiga.
Aganira n’ikinyamakuru cy’urubyiruko Yeejo.rw ubwo twamusangaga yitabiriye imurikabikorwa rya Intercultural Night yemeje ko yafashe umwanzuro wo gukurikira no kubyaza umusaruro ibyo yiyumvamo nubwo azakomeza kwiga ikoranabuhanga.
Munyana yagize ati kuva kera nakundaga gukora ibintu by’imideri gusa nakundaga cyane ibyo gusiga abantu maquillage/Make up. Uko iminsi yagiye igenda naje kugenda mbona ko mbikunda kurushaho aho nagiye mbigerageza ku ncuti zanjye n’abavandimwe bakabikunda bakanambwira ko ndamutse mbikoze nk’umushinga ubyara inyungu nakwiteza imbere maze ibyo byose byagiye bintera imbaraga zo kumva nabikora nk’umwuga .
Munyana umukobwa ukiri muto w’imyaka 21 yiga ibijyanye n’ikoranabuhangamu kigo cya Akilah women Institute asiga abageni,abanyamideri,abakinnyi ba filime n’abandi bose bifuza gusa neza.
Nubwo akibitangira kandi abona biri kugenda bifata umurongo mwiza ,Munyana aracyafite imbogamizi zuko abantu benshi ntibaramenya ibyerekeye kwisiga ibirungo(Maquillage/Make up) ndetse ikindi aracyafite igishoro gito gituma ataragera ku rwego yifuza.
Munyana ati imbogamizi nuko makeup zihenda cyane kandi abakiriya bakaba batanga amafaranga make kandi tubakorera ibintu byiza kandi bikoze neza ndetse n’imyumvire y’abantu ku Kwisiga ngo base neza hakiyongera ko benshi baba babona ko ari akazi gaciriritse katateza umuntu imbere.
Hari kandi kuba igishoro ari gike kugirango umuntu yongere ibikorwa. Hari n’igihe uhana n’umukiriya gahunda byagera k’umunota wanyuma akaguhinduka akubwira ko atagikoze Make up. Nizera ko uko iminsi izajya ikomeza ,benshi bazagenda babisobanukirwa .
Munyana Joyce afite intumbero yo gukomeza kugukora make up ku bantu b’ingeri zose cyane ko ashaka kubanza kugira ibikoresho byose bikenerwa bya make Up ndetse yifuza kuzakora ikigo kigisha ibyo gukora Make up kugirango yigishe abandi batagize amahirwe yo kubyiga ndetse akazanongera uburyo bwo kugira abantu inama mu gukora ubujyanama bw’ibijyanye n’imyenda yaberanana Make up bazajya baba basizwe.
Munyana agira inama urundi rubyiruko kudacika intege bagashira imbere indoto zabo nku umushinwa w;umuherwe jack Ma yavute ati "if you don’t give up , you still have a chance .giving up is the greatest failure bivuze ko iyo udacika intege, uba ugifite amahirwe ariko iyo ucitse integer ari gutsindwa ndetse n’igihombo gukabije"
Minisiteri y;uburezi yatangije gahunda yo gukangurira ababyeyi gufasha abana babo bakiga ndetse bagakora ibijyanye n;ibyo bakunda kuruta kwiga cyangwa gukora nk’ibyo ababyeyi babo bakora .
Irebere amafoto atandukanye Munyana Joyce ari gusigira abantu Make up
Munyana yiteguye kongera Kwitabira Intercultural Night agakomeza gusiga abantu Make up z’ubwiza zinogeye uruhu.


text:
Usubije amaso inyuma mu myaka yatambutse abakobwa n’abagore bagiye badahabwa agaciro mu itorero ndetse n’ubu hari amatorero n’ amadini amwe n’amwe adaha umwanya ufatika igitsina gore. Ariko se koko niko byari bikwiye?
Iyo usomye igitabo cya Abefeso 5:22 ndetse ni Imigani 31:10-12, iyo mirongo igaragaza uko umugore akwiye kwitwara ku mugabo we, ikibazo nuko bifatwa ko ari ihame ko batemerera umugore kugira umwanya ukwiye mu itorero cyangwa se mu idini. Ibyo bishobora gutuma umuntu yibaza niba ibindi byanditswe byose ari iby’abagabo gusa cyangwa umugore adakwiye kubigiraho uburenganzira.
Iki nicyo gihe itorero rikeneye abakobwa n’abagore b’intwari bakwiye gukora nka Debora n’abandi bagore bavugwa muri Bibiliya kuba barakoze ibintu bikomeye by’ubutwari.
Impamvu bakwiye gukora mu itorero nuko hakenewe ubwuzuzanye n’abagabo kugira ngo abagabo n’abagore babashe kubaka itorero rimwe kuko Bibiliya idashingiye ku bagabo gusa ahubwo ari y’abana b’Imana bose. Ubuhanga bw’Imana buratangaje,iyo urebye umugore n’umugabo ushobora kugira ngo baratandukanye nyamara aho batandukaniye ni hamwe gusa: uko Imana yabahaye imiterere naho ahandi hose bose ni bamwe kuko bari mu ishusho y’Imana.
Niba uri Umukristo,bisobanuye ko utarobanura ku butoni cyangwa irindi vangura iryo ari ryo ryose kuko Imana na yo itarobanura.
Ni koko turi ingingo zitandukanye ariko twese tugize umubiri umwe wa Kristo Yesu kandi muri we nta mugabo cyangwa umugore ahubwo twese turi umwe muri we, ni cyo gituma dukwiriye gukorera hamwe kugira ngo turusheho kubaka ubwami bw’Imana.


text:
Amasomo:
Isomo 1: Izayi 40, 1-5. 9-11.
Zabuli 84.
Isomo 2: 2 Petero 3, 8-14.
Ivanjili: Mariko 1, 1-8.
«Nimutegure inzira ya Nyagasani, muringanize aho azanyura.» (Mk 1, 3)
Bavandimwe nshuti z’Imana, turi mu gihe cya Adiventi, bivuga gutegereza amaza ya Nyagasani. Uyu munsi rero turasabwa gutegura no kuringaniza aho azanyura nk’uko tubyumva mu masomo matagatifu Kiliziya umubyeyi wacu yaduteguriye none.
1. Mu isomo rya mbere, umuhanuzi Izayi arasubira mu magambo y’Uhoraho yo guhumuriza umuryango wa Israheli agira ati: «Nimuhumurize umuryango wanjye, nimuwuhumurize....» Uyu muhanuzi yabanaga n’abavandimwe be bari barajyanywe bunyago i Babiloni, akabahumuriza ababwira ko amakuba barimo agiye kurangira vuba, imbabazi zigatangwa, none bakaba bagiye gusubira mu gihugu cyabo. Ni ngombwa rero gutegurira Nyagasani uje kubakiza, basibanganya utubande twose, basiza umusozi wose n’utununga twose, n’imanga yose igahindurwa nk’ikibaya.
Birakwiye kwitegura Nyagasani uje atugana; aje kuturokora no kuducungura, atuzaniye amahoro, aje kudukura mu bucakara bw’icyaha.
2. Bavandimwe, gutegereza Nyagasani ni ukutarambirwa, kuko adatindiganije gusohoza isezerano rye, ntatindiganije kuza ahubwo akerejwe n’impuhwe adufitiye. Aragirango tubone umwanya wo kwisubiraho. Si Imana itinda kuza, ahubwo ni twe dutinda kuyigarukira ngo idukize. Petero mutagatifu mu isomo rya kabiri aratubwira ko Nyagasani azagaruka ku isaha tutazi, ko azaza nk’umujura, bityo akadushishikariza kuba maso, tukarangwa n’imigenzereze itunganye, kugirango azadusange turi abaziranenge n’inyangamugayo.
Gutegereza Nyagasani ni ukwisubiraho, ni ugutera ibyahise umugongo, ni ukwirega ibyaha no kwigira inama yo kutazabisubira. Ni byo Yohani Batisita ashishikariza abayisiraheli mu Ivanjiri Ntagatifu yanditswe na Mariko mutagatifu. Kuri we, intangiriro y’Inkuru nziza ni ugutsinda ingeso mbi zitwaritsemo zikatugira ingaruzwamuheto, kwicuza ibyaha byacu byose iyo biva bikagera no kubizinukwa burundu.
Nshuti z’Imana, Yezu azaza, ariko ku munsi n’isaha tutazi. Ibi rero bavandimwe biradusaba kuba maso tugahora twiteguye byaba ku manywa, byaba mu gicuku, byaba mu museso, amatara yacu agomba guhora yaka nk’aya ba bakobwa b’abanyamutima bagiye gusanganira umukwe amatara yabo yuzuyemo amavuta. Natwe rero tugomba guhorana amavuta yo kongera mu matara yacu; mu yandi magambo tugomba guhora mu rukundo, rukaturanga igihe cyose no muri byose.
Kuba maso bidusaba guhindura imyumvire n’imyitwarire, ni uguhinduka wowe wese, ugahindura icyerekezo, tugasezerera ibyo twakoraga byose bihabanye n’ubukristu; ibibi twakoraga tukabireka, ibyiza bike twakoraga tukabikomeraho, ibyiza byinshi tutakoraga tukiyemeza kubikora.Bitabaye ibyo, Nyagasani uje atugana ntiyabona aho anyura kuko ibyo byose twirwa twivurugutamo bisiba amayira, birema utununga muri twe. Iyo umuhanuzi Izayi ndetse na yohani Batisita badusaba gutegura amayira dusiza utununga twose, turinganiza n’imisozi, mbere na mbere baradusaba gusiza utununga turi mu mitima yacu, utununga twuzuyemo ibyaha by’ubwoko bwose dukora.
Yezu atura mu mitima itarangwamo icyaha. Akenshi ibyaha dukora tubifata nk’aho ari nta cyo bitwaye, ndetse ahubwo tukanabifata nk’ibikorwa by’ubutwari kugeza aho abatabikora tubafata nk’aho ari ibigwari. Ingero ntiziri kure: umuntu usambana muri iki gihe afatwa nk’igihangange. Iki cyaha kandi aho gitereye impungenge ni uko ubona gikorwa n’ingeri hafi ya zose z’abantu: abana, urubyiruko, abasore, inkumi, abasheshe akanguhe... Bigeza n’aho rero uwo iki cyaha cyagize imbata atabona ububi bwacyo. Uru ni urugero dufashe, hari n’ibindi byinshi birumbarara nk’umusozi mu mitima yacu bityo bikatuvutsa amahirwe yo gusurwa n’umusumba byose.
Bavandimwe rero, tubifashijwemo n’amasomo y’iki cyumweru, ni akanya tubonye ko kwisuzuma tutihenze, buri wese akiyinjiramo, akareba ibyaha byamubayemo karande, agatangira gukora urugendo rwo kubyamagana kimwe kimwe buri munsi kugeza ubwo tubicogoje. Ibi ariko imbaraga za muntu zonyine ntizabyishoboza tutabifashijwemo n’Imana; kuko icyaha kiraryoha, kandi ubwo buryohe bwacyo buraduhumisha ntitubone icyiza ngo abe ari cyo cyonyine twibandaho.
3. Nyagasani ari hafi kuza, nitube maso kandi tumwitegure. Muribaza muti umuntu yaba maso ate?
Kuba maso nyakuri ni uguca ingoyi z’urwango zituboshye impande zose; mu yandi magambo ni UGUKUNDA bose, igihe cyose no muri byose, cyane cyane duhereye kuri abo baciye bugufi. «Ibyo byose mutagiriye umwe muri abo baciye bugufi, ni jye mutabikoreye...» (Mt 25, 45) ngiyi ingingo y’urubanza rwa nyuma: ese wakunze ute? Ntawe uzitwaza ko yabuze uko akunda n’abo akunda kandi Yezu yaratwibiye ibanga.
Gutegura inzira za Nyagasani rero, ni ugukunda. Imihihibikano y’ubuzima, kwiruka inyuma y’imibereho, gushaka amaramuko, ibi byose bitwibagiza gukunda, kugeza ubwo umuntu arutisha abantu ibintu ndetse n’Imana akayitera umugongo.
Bavandimwe, kuri icyi cyumweru cya kabiri cya Adiventi turaburirwa, kandi ngo agapfa kaburiwe ni impongo! Nidutegure amayira ya Nyagasani, dutera iby’isi umugongo; imirimo dukora kuri kuri iyi si ntitudindize mu rugendo rwacu tugana Yezu Kristu, ahubwo nidufashe kumwitegura neza, dusezerera muntu w’igisazira wa wundi ugenda yiyangiza mu byifuzo bibi bimuroha; niduhinduke muntu mushya, twiyuburure, duhinduke ibiremwa bishya. (Ef. 4, 22-23) Ngaho rero nimucyo twibande kuri uyu munsi wa none duhawe, tuwukoreshe nk’aho ari wo Nyagasani agomba kuziraho. Ese ubu nonaha aje yasanga witeguye, yasanga wamuteguriye aho anyura cyangwa yasanga wisinziriye, uhumishijwe n’isi ndetse n’ibyayo. Nidufate rero umugambi!
4. Yezu mwiza, kora ko buri jambo ryose mvuze ryaba nk’aho ari ryo rya nyuma; kora ko buri gikorwa cyose nkoze cyaba ari nk’aho ari cyo cya nyuma; kora ko buri mubabaro wanjye wose waba nk’aho ari wo wa nyuma nshobora kugutura; kora ko buri sengesho ryanjye ryose riba nk’aho ari ko kanya ka nyuma mbonye ko kuganira n’Imana. Ibyo mvuze, ibyo nkoze n’ibyo ntekereje, byose birangwe n’urukundo bityo igihe uzazira uzasange niteguye kukwakira maze tuzabane mu bwami bwawe ubuzirzaherezo. Amen
Mbaragije umubyeyi Bikiramariya!
Diacre Emile HAKIZIMANA


text:
Poor service hinders development-Senator Tito Rutaremara
Photo: Senator Tito Rutaremara The visiting Senatorial committee on political and good governance in the Northern Province has encouraged leaders particularly Musanze district officials to improve on their More...
Komisiyo ya politiki n’imiyoborere myiza muri “Senat†iri mu ruzinduko mu ntara y’amajyaruguru
Mu ruzinduko abasenateri bagize komisiyo ya politiki n’imiyoborere myiza barimo mu ntara y’amajyaruguru, barashishikariza ubuyobozi bw’intara ndetse n’akarere ka Musanze  gutanga serivisi More...
Komisiyo y’ubukungu y’intumwa za rubanda yasuye akarere ka Gatsibo
umumuceri uhinze mu gishanga cya Kanyonyomba  Intumwa zigize umutwe w’abadepite zihuriye muri komisiyo y’ubukungu zirashishikariza abaturage bahinga umuceri mu karere More...
Nyamagabe: abasenateri barasaba ko abaturage batagomba guhutazwa kubera imihigo
Komisiyo ya sena yerekwa uko imihigo ishyirwa mu bikorwa Komisiyo ya Senat ishinzwe politike n’imiyoborere myiza, irasaba abayobozi guhera ku rwego rw’ ibanze ko bagomba gushyira neza mu bikorwa More...
Abasenateri bagiranye inama nyunguranabitekerezo n’akarere ka Nyamasheke
Komisiyo ya politiki n’imiyoborere myiza muri Sena yagiranye inama nyunguranabitekerezo n’ubuyobozi, sosiyete sivile ndetse n’abafatanyabikorwa bo mu karere ka Nyamasheke, ku birebana n’uruhare More...
Abasenateri bemeye kubakorera ubuvugizi ku bibazo bijyanye n’ubuhinzi
Abasenateri bagize komisiyo y’ubukungu Ubwo basuraga ibikorwa bitandukanye mu karere ka Nyamagabe, bamwe mu basenateri bagize Komisiyo ifite ubukungu mu nshingano mu nteko ishinga mategeko umutwe wa Sena, More...
Abasenateri basuye akarere ka Kirehe mu rwego rwo kureba ibikorwa bitandukanye bihakorerwa.
Tariki ya 5 mutarama, 2012 itsinda ry’abasenateri ryasuye ibikorwa bitandukanye mu karere ka Kirehe mu ntara y’iburasirazuba cyane cyane ibikorwa by’ubuhinzi. Uru rugendo rwari rugamije gusura More...


text:
Urwenya-"Ko mbona amazu agenda, uwategereza n'iyanjye ikansanga aha,"
"Ko mbona amazu agenda, uwategereza n'iyanjye ikansanga aha,"
Umugabo yanyoye uruhagije rumugera ku nzoka rwose, n'uko igihe cyo gutaha ngo ahaguruke abona ibintu byose biraza bihita kubera kuzengerezwa, ariko arihangana atangira gutaha. Ageze mu nzira akomeza kubona amazu n'ibiti bigenda. Ageze aho aribwira
ati "n'ubundi ko mbona amazu agenda, uwategereza n'iyanjye ikansanga aha," ahita yiyicarira arayitegereza.
Shyiraho Igitekerezo!
Subscribe to: Post Comments (Atom)


text:
URUKUNDO RW’umukene
.
Episode 12……………..
.
.
Duherukana njye na mary twiyemeje intambara itoroshye yo kubana , twiyemeje ko tugiye kubibwira. Ababyeyi babyanga tukishyingira….
.
Dukomeze
Njye na mary twanze umunsi wo kujya iwabo tukabagisha inama, twavayo tukajya niwacu.
Twagiye iwabo papa we na mama we bahari…
.
Mary: papa njye na topsam turakundana nigihe tumaranye urakizi,,
Papa: yego
Mary: nawe urabizi neza
Mama: ndabizi mary.
Mary: mubyukuri urukundo rwacu rurakuze, twanze kurengera tutarabana,,, none nendaga kubabwirako njye na topsam dushaka kubana nk’umugore n’umugabo.
Papa: mwana wanjye naguhaye uburenganzira bwose, narakuretse ukunda uwo ushaka , ariko muracyari bato kandi mukeneye kubanza kwiga.
Mary: papa kwihangana byatunaniye
Papa: oya mukomeze mukundane ariko kubana sinabyemera mudashoje kaminuza…
Mary: mama nawe niko ubyumva koko?
Mama: ibyo iso avuze nibyo, mwihangane igihe kizagera…
Papa: basi mwihangane nzabatangirira kaminuza mwifuza kwigamo mwembi ariko mubanze mwige bana banjye.
Mary: (arira) murimo kumbabaza muzashimishwa nuko nishyingiye?
Papa: ariko nawe topsam, mary uramushyigikiye ?
Njye:mary turi umwe icyo ashatse nanjye nicyo nshaka
Papa: mugiye gutuma duhangana kandi nari narakunze urukundo rwanyu. Sinareka mary ngo ashyingirwe atarasoza kwiga
Mary: papa ndagukunda ariko ndagiye
Mama: wakumviye papa wawe mwana wanjye! Ko yabaha icyo mushaka cyose ariko murihutishwa niki?
.
Nahise mfata akaboko mary musohokana hanze
.
Njye: mary ndagukunda
Mary: nanjye
Njye: wirakaza ababye bawe ,reka tubanze tujyane no murugo twumve icyo babivugaho, ngaho genda uhindure imyenda tujyane iwacu
.
Twahise tuva kwa mary twerekeza murugo, mary yari yarize amaso yatukuye.. Twageze murugo nka saa sita dusanga papa atarava mumurima
.
Mama: mwari mumaze igihe mutadusura, ikigali ni amahoro ?
Njye: ni amahoro gusa hari ikibazo cyari cyituzanye, turakivuga na papa yaje
Mama: kirakomeye?
Mary: oya mama ni icyurukundo rwacu
Mama: ngaho reka mbatekere papa wanyu mukanya araba aje.
.
Twicaye uri salon turategereza kugeza papa aje.
.
Papa: muraho bana banjye,
Twese: muraho neza!
Papa: iminsi myinshii. I kigali nabo baraho?
Mary: bameze neza
Papa: ndarushye ngiye kuruhuka, ngaho
Njye: papa wigenda hari icyo twenda kukubwira
Papa: ngaho mumbwire
Njye: mama nawe ngwino
Mama : naje
.
Nahise mbasobanurira byose uko bimeze , dore uko banshubije
.
Papa: ariko mwana wanjye, kwiga urabiretse ? Uziko ari wowe twari dutezeho amakiriro uzadukura muri ububutindi,ntabwo uziko nagurishije utwanjye ariko ngo mbone urangije ubonye akazi keza. none se ubundi ubwo bukwe uzabukoresha iki? Ko natwe ntako tumeze ngo tuza gutera inkunga mukuru wawe yabaye ikigoryi yanga kwiga wowe uriga none wariye inka yose unaniwe umurizo. Mwana wa ushinze urwe biragora kwibuka uri inyuma. mubanze mwige mubone akazi kanyu bwite muzabona ukuntu urugo rwanyu rukomera
Njye: papa. Nubundi twendaga kuzabana tukaniga tubana…
Papa: mwihubuka bana banjye, mutazicuza. Mwituma urukundo rubayobora kandi arimwe bakaruyoboye. Bana banjye nanjye nakennye gutya ari ukubera njye na nyoko twashakanye umuryango utabishaka, nigaga muwa 7 mama wawe yiga muwa 6. Twakundanye bidasubirwaho tubibwiye ababyeyi barabyanga duhitamo gutoroka tuza kwibera inaha Rwamagana iwacu hari i Butare… Twarakennye , twarishyingiye , urukundo rwaradushutse ninayo mpamvu mwana wanjye wakuriye mubutindi… Mwihangane bana banjye nimusoza kaminuza natwe tubari inyuma,,, kubaka urugo biragora.
.
Papa yabivuze ababaye bikabije , mary yari yacecetse , njye numvaga inama papa yari atubwiye arizo…
Amaze kuvuga ibyo, twabuze icyo dusubiza ahubwo twese twakuyemo inama zikaze.. Twanze kugira icyo dusubiza. Bamaze kutwakira tumaze gufungura , nahaye mama udufaranga nari nabazaniye , tubabwirako tugiye kubitekerezaho neza. Twisubirira kukazi… Amagambo papa yatubwiye yaraduhabuye kuburyo twasubiye kumurongo… Twakomeje kubana nk’uko bisanzwe,,, yanyitagaho bihagije nanjye nkamwitaho ariko turihangana kugeza amanota asohotse,,, twatunguwe no kubona twaratsindiye kumanota amwe nubwo twigaga ibitandukanye…
.
.
Ruhukaho gato
.
.
.
.,
.
.
.
.
.
.
.
.
Dukomeze
.
Njye na mary twafashe umwanzuro wo kwihangana kugeza dushoje kaminuza kuko twari twatsinze neza, twategereje aho bazaduhamagara,,, byaduteraga ubwoba ko bazaduhamagara ahantu hatandukanye ugasanga bitumye umwe ajya kure y’undi… Gusa twari twarasabye ahantu henshi duhuza… Icyonakubwiracyo njye na mary twanditse amateka.
Twishyizemo umutuzo udasanzwe iyo amarangamutima yazamukaga twahitaga turekurana tukigirayo.. Twageze igihe tuvugako tuzajya duhurira ahantu hari abantu benshi kugirango tugamanye kwiyumvanamo cyane… Mary yarekeye kuza kunsura wenyine, akazana ninshuti ze murwego rwo kwirinda ibishuko kuko iyo twabaga turi kumwe namuryamishagaho umutwe buhoro buhoro tugashiduka tugeze kure… Byari bigoranye kumarana ninshuti nk’iyo igihe kinini ibye aribyo byawe ntacyo yakwima, nawe ntacyo wamwima, ariko mukifata kandi mwese mubishaka,,, umuntu ni umuntu, kamere muntu ntabwo ibura. Iri ni isimo kubantu bumvako iyo ukundanye n’umuntu mugomba kuryamana… Nyamara urukundo ruzira kuryamana ruryoha cyane kuko muhora mufite amatsiko, ariko iyo mwimaze ayo matsiko urukundo ruragabanyuka,,, topsam niba mbeshya abantu barenga 1000 ,muntere amabuye
.
.
.
Ruhuka
.
.
.
.
.
.
.
.
….
.
.
.
Dukomeze
Twakomeje akazi kacu , uburyo yanyitagaho nanjye mwitaho burakomeza , igihe cyarageze aho baduhamagaye haramenyekana…
Ababyeyi bacu barishimye kuko twumviye inama zabo, burya akenshi urukundo rurashukana rukagutera kwitandukanya nababyeyi ukanga kubumvira , urukundo rukagukoresha amakosa, ukazicuza nyuma kandi gutegereza ariwo muti…
Kwa mary bari biteguye kudufasha tukiga tukaminuza ubundi tukazaba dushakana…
Papa wa mary yakundaga kutugira inama zimwe ni izi
..
Bana banjye ntimukihutire gushaka , muryoherwe n’ubusore n’ubukumi bwanyu , mumenye ibyo mutamenye byose kurubyiruko. Ariko iyo uhise ushaka hari byinshi bya gisore uba usimbutse utabikoze,,, ukazabyifuza nyuma kandi warabaye umugabo cg umugore utakiri urubyiruko… Nibyo bituma wandavura kandi ukuze…
.
Nibyinshi byabaye kurukundo rwcu .
Aho baduhamagaye haraje
Twatangiye ubuzima bwiza kuva twabaho murukundo, bwari bwuje umutuzo no kwitanaho birenze….
Dore uko twabayeho muri kaminuza
.
.
Ruhukaho gato
.
.
.
.
.
Episode 13
Loading……


text:
Rwanda | Ngororero: Akarere gahangayikishijwe n’ikibazo cy’imyenda idafitiwe impapuro mpamo
Nkuko byemezwa n’umunyamabanga nshingwabikorwa w’akarere ka Ngororero bwana Niramire Nkusi, akarere gahangayikishijwe n’ikibazo cy’imyenda abantu bakishyuza ndetse n’iyo abandi barimo akarere ariko ikaba idafitiwe impapuro zibihamya.
Niramire avuga ko akarere gafite ubushake bwo kwishyura abo kaba kabereyemo imyenda ndetse no kwishyuza abagomba kwishyura amafaranga yako bafite, ariko bagahura n’inzitizi zo kutabona ibimenyetso bifatika.
Urugero rutangwa ni nk’abahoze ari abakozi b’uturere n’amakomini bya kera ubu byahurijwe hamwe bikaba akarere ka Ngororero, bishyuza akarere amafaranga agera kuri miriyoni 86, ariko kubera ko impapuro zimwe zaburiwe irengero cyane cyane mugihe cy’intamabara bakaba batabona ibyangombwa bifatika.
Urundi rugero ni amakosa yagiye akorwa n’ubuyobozi bwabanjirije uburiho ubu, nk’aho bagurije abahinzi b’ingano amafaranga ibihumbi 800, ubu bakaba batarayishyura kandi hakaba ari nta mpapuro zigaragaza amasezerano bagiranye zakozwe, bityo ubuyobozi buriho bukabura uko bugaruza uwo mutungo.
Komisiyo ishinzwe ingengo y’imari n’ubukungu mu nteko ishinga amategeko y’u Rwanda ikaba yaragiriye akarere inama yo gufata icyemezo binyuze mu nama njyanama y’akarere, byaba ngombwa amadosiye amwe agahagarikwa.
Gusa aha hakaba hari ikibazo ko abarimo imyenda akarere aribo bazabyungukira mo ntibishyuzwe, ariko abakishyuza bo bakaba bashobora gukomeza kurega munkiko, dore ko igihe bavuga ko batishyuwe koko bari abakozi ba leta.


text:
Iyo urebye cyane mu matorero akorera ku butaka bw’u Rwanda y’abantu ku giti cyabo usanga mu byukuri Itorero rya Zion Temple rihagarariwe n’Intumwa Gitwaza Paul ndetse n’itorero rya Restauration Church rihagarariwe n’Intumwa Masasu Joshua ariyo afite abayoboke benshi nyuma y’Idini rya Kiriziya Gaturika,Itorero rya Adepr n’idini rya Islam .
Iyo urebye cyane mu matorero akorera ku butaka bw’u Rwanda y’abantu ku giti cyabo usanga mu byukuri Itorero rya Zion Temple rihagarariwe n’Intumwa Gitwaza Paul ndetse n’itorero rya Restauration Church rihagarariwe n’Intumwa Masasu Joshua ariyo afite abayoboke benshi nyuma y’Idini rya Kiriziya Gaturika,Itorero rya Adepr n’idini rya Islam .
Mu gihe cyo hambere hagiye havugwa ko izi ntumwa 2 zidacana uwaka bitewe n’uko babaga basa n’abahanganye,ndetse birasakuza cyane.
Byari bigoye kubona umwe muri izi ntumwa yagiye kwigisha mu itorero ry’undi,ndetse kandi byari bigoye kubona izi ntumwa 2 zahuriye ahantu ari 2,ndetse ngo byari bigoye kumva icyigisho cy’Intumwa Masasu Joshua cyanyuze kuri Radio Authentic ,iyi ikaba ari Radio y’itorero ry’Intumwa Gitwaza Paul.
Gusa hagiye havugwa amakuru menshi ko hari ibiterane byakorerwaga mu gihugu cy’Uburundi izi ntumwa zigatumirwa mu buryo butandukanye ariko nyuma bagasanga bahahuriye batabizi.
Muri iyi minsi mike ishize hatangiye kumvikana ibyigisho by’intumwa Masasu Joshua kuri Radiyo Authentic ndetse nyuma haza kugaragara Intumwa Masasu Joshua yagiye kwigisha mu itorero rya Zion Temple.
Ibi byabaye nk’ibisanzwe kubatari bazi amateka yaba bakozib’Imana ariko na none bisa nko kubonekerwa kubari bazi amateka yabo.
Nkuko umukiristu wo mu itorero rya Zion Temple utashatse ko izina rye rijya ahagaragara yavuze ko ubu nta kibazo na kimwe kiri hagati y’umushumba wabo ndetse n’Intumwa Masasu Joshua kuko ngo basigaye bamubona kenshi kuri ubu ariko mbere ntabwo bajyaga bamubona.
Ubwo twageragezaga kuvugana n’ababakozi b’Imana bombi ntabwo byabashije gukunda ariko mu nkuru itaha tuzabagezaho inkuru icukumbuye yo kwiyunga kw’aba bakozi b’Imana.
Christian. N
Ibitekerezo
Mureke abagabo twebwe dukurikize ukuri kw'Ijambo ry'Imana Kanda hano umusubize
Ese ubu abantu bamaze gusomasoma iyinkuru yabapotre bakihana bakizera Yesu Kristo? Kanda hano umusubize
Abitwa ba Apotres bamaze kuba benshi cyane.Ndetse harimo n'abagore.Urugero,Apotre MIGNONNE ukorera ku Kimihurura.Byose biterwa no gushaka ifaranga wa mugani wa Pastor Mpyisi.Ba Apotres nyakuri,wababwirwaga nuko bagenda bakora ibitangaza,ndetse bakazura n'abantu.Naho ba Apotres b'iki gihe,nta hantu na hamwe batandukaniye n'abayoboke babo. Kubyerekeye abagore basigaye bigira ba Pastors,Bishops cyangwa Apotres,Bible ibuza abagore kuyobora itorero.Byisomere muli 1 Timote 2:11,12;Abefeso 5:22 na 1 Abakorinto 14:34,35.Hali ibimenyetso byerekana neza abantu bakorera imana by'ukuri.Muli ibyo bimenyetso,hari kuba batagamije ifaranga.Muramutse mutabahaye amafranga n'ibyibahiro,nta numwe mwakongera kubona mu nsengero.Insengero zabo bazihinduramo amaduka cyangwa amazu yo gukodesha. Kanda hano umusubize
urabeshya ntawuhejwe mumurimo wimana Kanda hano umusubize
KIRENGA yanditse aduha imirongo ya Bible ibuza abagore kuyobora insengero.Wowe uravuga mu cyuka gusa ngo "urabeshya ntawuhejwe mu murimo wimana",nawe duhe imirongo ya Bible yemerera abagore gushinga amatorero.Duhe urugero rumwe nibuze rwo muli Bible rw'umugore wayoboye itorero.Cyangwa intumwa ya YESU yari umugore.Nubwo abenshi mudashaka kubyemera kubera inyungu mubifitemo,ntabwo Bible yemerera ABAGORE kuyobora abagabo.Unyumve neza,simvuga mu butegetsi bwa LETA.Nta GENDER iba mu bintu by'imana.Bible ivuga ahantu henshi ko UMUGABO ari Chef w'UMUGORE.Byisomere muli 1 Abakorinto 11:3.Wabishaka utabishaka,niko imana yabitegetse.Kereka niba utemera BIBLE kandi abantu bose batemera Bible,baba barwanya imana,bityo bakazarimbuka ku Munsi w'Imperuka wegereje. Kanda hano umusubize
Guhura sigitangaza kuruta kutubwira icyo banfaga nicyo wari kubanza gugakurikiza kwiyunga kwabo none urabanza kwiyunga utavuze icyabatanyaga Kanda hano umusubize
Umva nkubaze ibyo uvuga c urabizi ko ndeba ubihamya nkubizi neza? Kanda hano umusubize
Umva uragakizwa mwizina rya Yesu Kanda hano umusubize
@Kirenga James, ufite ubukene bw'ukuri kw'Ijambo ry'Imana budasanzwe ku buryo ndi wowe najya nirinda kugira icyo mvuga ku Ijambo ry'Imana n'abakozi b'Imana. Kanda hano umusubize
mujye mwandika Imana ninyuguti nkuru,nimwandika imana gutya muba muvuze ikigirwamana Kanda hano umusubize
ese ubundi ninde wababwiye ko ari intumwa??nibihe bitangaza bakora bigaragaza ko arizo? ngo mugihe cya nyuma hazaza abahanuzi b'ibinyoma kndi ngo bazaza biyita amazina y'igitinyiro. Kanda hano umusubize
umuhamagaro wumuntu nibanga rye nimana Kanda hano umusubize
Ukwo Nukuri Cyane Kanda hano umusubize


text:
Abategarugori bo mu Murenge wa Gishamvu mu Karere ka Huye babwiye Minisitiri w’ubutegetsi bw’Igihugu Francis Kaboneka ko Gitifu w’umurenge wabo yabagurishirije inka bakabura ubutabera bitewe n’uko ngo basanze uwabahemukiye ari we bahanganye.
Ubwo Minisitiri Kaboneka yabasuraga muri gahunda isanzwe yo gukemura ibibazo by’abaturage, abaturage bavuze ko gitifu Bizimana Ruti Emmanuel yaje mu kimina cyo kwizigama no kugurizanya bari bamazemo imyaka 3 agasaba kuba umunyamuryango ariko bikaza kurangira ngo azanyemo igitugu cyatumye ateza inka bari bahawe muri gahunda zigamije kuzamura abaturage.
Ntibaziyandemye Floride ubwo yatangaga ikibazo ahuriyeho na bagenzi be yagize ati “Gitifu yaje tumaze imyaka 3 turi mu kimina ariko kuko yajemo dukorerwa akarengane.”
Ntibaziyandemye avuga ko yagujije amafaranga mu kimina nk’ibisanzwe, ariko igihe cyo kwishyura kitaragera Gitifu akohereza abantu gutwara inka yari yahawe na FARG ngo igurishwe amafaranga y’ikimina aboneke.
Uyu mugore yatakambiye Minisitiri kaboneka agira ati, “Ayo mafaranaga nagujije nari kuyishyura ku itariki ya 21 Ukuboza umwaka ushize ariko ku itariki 11 z’ukwa cumi na ku mwe, haza ibitero bohereje baraza bantwara inka barayigurisha.”
Minisitri Kaboneka amubajije uko iyo inka itagombaga gutezwa cyamunara niba yari yaragize ingwate, yamusubije ati “Oya ubusanzwe imigabane y’ubwizigame iba ari ingwate.”
Minisitiri yahise amubaza igihe yari amaze atishyura, undi asubiza agira ati, “Igihe cyo kwishyura cyari kitaragera kandi ni ko karengane mvuga nagiriwe.”
Minisitiri Kaboneka yahise ahamagara gitifu Bizimana Ruti ati “Ngwino udusobanurire uko ujya mu matsinda y’abaturage.”
Gitifu Bizimana, mu kwiregura, yagize ati “Uyu mubyeyi koko twari turi kumwe mu itsinda.” Agisubiza minisitiri Kaboneka yahise amuca mu ijambo amubaza ubundi impamvu yinjiye muri iryo tsinda, maze gitifu akomeza agira ati “Tugira gahunda yo kwegera abaturage ngo tubafashe.”
Gusa Minisitiri acyumva kwisobanura kwa gitifu yagize ati “Ikosa rya mbere ni ukujya mu itsinda, urumva hatarimo ikintu cyo kurwanira inyungu? (conflict of interests) Kubegera birashoboka ariko kujyamo ni cyo kibazo.”
Minisitiri yabajije urugero rwiza yaba yaratanze mu gihe yinjiye mu itsinda ry’abaturage aho kuriteza imbere akaridurumbanya. Yabajije ati “Banza umbwire ubu urugero rwiza mwatanze ni uruhe? Aba baturage ni wo we bakaririye none ni wowe…?”
Nubwo gitifu avuga ko inka zagiye kugurishwa adahari ari ku karere, aba baturage bavuga ko ari we watumye abashoreye izo nka ndetse bakavuga ko gitifu yitwaje icyo ari cyo kuko ngo na we yari afitemo umwenda w’ibihumbi 120.
Nyiransabimana Jacqueline ati “Ruti Emmanuel na we yari ayarimo ageze mu bihumbi 120 kuki ibyacu byagiye mbere kandi ibye bikaguma aho kandi nawe abifitemo uruhare?”
Nyiransabimana ati “Banyaze inka nahawe na FARG ntahari nje numva ngo bayitwaye mbura uwo ntakira kuko uwo nari gutakira ni we wari wabikoze”
Itangazamakuru ryifuje kuvugana na Minisitiri Kaboneka ku buryo iki kibazo kizakurikiranwa ariko asaba umuyobozi w’intara kuba ari we wavugana n’abanyamakuru.
Guverineri Munyantwari Alphonse wari wakurikiranye iki kibazo yagize ati “Imyifatire yose yakubuza kugira imbaraga zo gukemura ikibazo cy’abaturage umuntu akwiye kuyireka.”
Munyantwari avuga ko byumvikana ko Gitifu atari kubona uko yakemura ibibazo kandi na we akirimo, avuga ko bizakurikiranwa n’izindi nzego.
Munyantwari avuga ko bagiye gukurikirana bakamenya neza uko byakozwe ariko ngo abayobozi bakwiye kwirinda ibintu bishobora kubambura ingufu zo guhagarara nk’abayobozi.
Ubwo aheruka gusura Akarere ka Ngororero, nanone mu rwego rwo kwegera abaturage no kubakemurira ibibazo, Minisitiri Kaboneka yakirijwe uruhuri rw’ibibazo by’abayobozi bakubita abaturage.
Kaboneka yasuye Ngororero yakirizwa uruhuri rw’ibibazo by’abayobozi bakubita abaturage
@Izubarirashe.rw


text:
Nk’uko bisanzwe mu minsi 100 yo Kwibuka jenoside yakorewe Abatutsi mu Rwanda hibukwa ibyiciro binyuranye by’abanyarwanda, ni muri urwo rwego none kucyumweru tariki ya 14 Gicurasi 2017 hibutswe urubyiruko rwishwe muri Jenoside yakorewe Abatutsi mu Rwanda.
Mu Karere ka Gicumbi uyu muhango yabereye mu mirenge yose, Umuyobozi w’Akarere Wungirije Ushinzwe Imari n’Iterambere ry’Ubukungu bwana Muhizi Jules Aimable akaba yifatanije n’abaturage b’umurenge wa Rutare, Inzego z’umutekano zirimo Ingabo, Polisi na DASSO zikorera mu murenge. Insanganyamatsiko yo Kwibuka ku ncuro ya 23 urubyiruko rwazize Jenoside yakorewe Abatutsi iragira, iti: “Twibuke urubyiruko rwazize Jenoside yakorewe Abatutsi 1994: “Kwibuka Dushimira Abahagaritse Jenoside”.
Uyu muhango wabimburiwe n’igitambo cya misa n’amasengesho y’abanyamadini banyuranye, kunamira imibiri y’Abatutsi iruhukiye mu rwibutso rwa Rutare. Hatanzwe ikiganiro ku Kurwanya Ingengabitekerezo ya Jenoside yakorewe Abatutsi.
Mu buhamya bwe, Umukobwa witwa Rachel Ndayishimiye yavuze ko ashimira ingabo zabarokoye zikanabafasha kongera kubaho aho yize nk’abandi bose. Abandi yashimiye ni abaturanyi be aho yavuze ko yajyaga kwiga asize akinze inzu imyaka asize mu rugo agasanga barayimusaruriye.
Mu ijambo bwana Muhizi Jules Aimable yagize, ati: “Igihugu cyacu cyahuye n’ishyano ritigeze ribaho ku isi aho abantu bagera kuri miliyoni irenga biswe mu gihe cy’iminsi 100 bishwe n’abantu bavuga ururimi rumwe, bashakanye bakabyarana umwe akica mugenzi we cyangwa umwana we amuziza ko badahuje ubwoko”.
Yakomeje ababwira ko kwibuka urubyiruko ari uko ari rwo mbaraga z’igihugu bityo akaba ari ukwibutsa urubyiruko ko bagomaba kurenga amacakubiri ahubwo bagahuza imbaraga zo kubaka igihugu cyabo. Yashoje ashimira ingabo zahoze ari iza RPA Inkotanyi ubwitange zagize ku isonga Nyakubahwa Perezida wa repubulika Paul Kagame zahagaritse Jenoside nyuma bagashyiraho gahunda zinyuranye zahujije abanyarwanda n’imbaraga zabo nyuma yo kwishishanya ubu bakaba babanye neza nta rwikekwe.
MUTUMWA Vincent
Public Relations, Media and Communication Officer
Gicumbi District
Tel: +250 788487894
E-mail: mutumwa.vincent@gicumbi.gov.rw


text:
Page 8 of 21
INKINGI YA GATANU: KWEMERA UMUNSI W’IMPERUKA
Bisobanuye kwemera ibintu byose Imana yavuze muri Qor’ani n’ibyo Intumwa y’Imana Muhammadi (Imana imuhe amahoro n’imigisha) yatubwiye bizaba nyuma y’urupfu aribyo: Ibibazo byo mumva, Ibihano byo mumva, Ibihembo byo mumva, Kuzurwa no gukoranyirizwa hamwe, Kuzahabwa ibitabo by’ibikorwa, Ibarura, Ku munzani, Umugezi w’intumwa y’Imana Muhammadi, Kunyura ku nzira (ikiraro) yitwa “SWIRATWAA”, Gusabira abantu, Ijuru n’ibindi bihembo Imana yateganyirije abazarijyamo, Umuriro n’ibihano Imana yateganyirije abazawujyamo, n’ibindi byose Imana yatubwiye cyangwa intumwa y’Imana kubirebana n’ibintu bidasanzwe bizaba kuri uyu munsi w’imperuka ndetse n’ibimenyetso bizagaragara mbere yawo.
ESE UMUNSI W’IMPERUKA NI UWUHE?
Umunsi w’imperuka ni igihe Imana izazura ibiremwa kugira ngo bikorerwe ibarura binahemberwe ibikorwa byakoze. Ukaba wariswe umunsi w’imperuka, kubera ko ari ntawundi munsi uzabaho nyuma yawo, ahubwo abantu bazajya mu ijuru bazarituramo ubuziraherezo n’abo mumuriro bawuturemo.
AMWE MU MAZINA Y’UMUNSI W’IMPERUKA
Imana muri Qor’ani Ntagatifu, ndetse n’intumwa y’Imana Muhammadi mu mvugo zayo yatubwiye amazina atandukanye y’umunsi w’imperuka, kandi buri zina rigaragaza ibintu bizaba kuri uwo munsi, muri ayo mazina twavuga: Umunsi w’igihagararo, umunsi w’izuka, umunsi wo guca imanza, umunsi wo gusohoka mumva, umunsi w’ibarura, umunsi wo gukoranya abantu, umunsi wo guhura, umunsi w’agahinda, n’ayandi mazina atandukanye agaragaza ubuhambare bw’uwo munsi…
Kwemera umunsi w’imperuka rero, ni inkingi ya gatanu mu nkingi esheshatu zo kwemera. Ntawe ushobora kuba umwemeramana keretse yemera uyu munsi n’ibintu byose bijyana nawo akabyemera adashidikanya. Imana muri Qor’ani Ntagatifu iragira iti:
وَأنَّ السَّاعَةَ ءَاتِيَةُ ُ لاَّ رَيْبَ فِيْهَا وَأنَّ الله َ يَبْعَثُ مَنْ فِىْ الْقُبُوْرِ. الحج 7
“Kandi muby’ukuri imperuka izaza ntagushidikanya kandi muby’ukuri Imana izazura abari mumva”. Qur'an 22:7
Nanone Imana yaravuze iti:
الله ُ لاَإلَهَ إلاَّهُوَ لَيَجْمَعَنَّكُمْ إلىَ يَوْمِ الْقِيَامَةِ لاَرَيْبَ فِيْهِ... النساء 87
“ALLAH niwe Mana yonyine ikwiye gusengwa ntayindi ibaho uretse yo kandi izabahuza kuri wa munsi w’imperuka udafite kuwushidikanyaho”. Qur'an 4:87
Kwemera umunsi w’imperuka kandi ni kimwe mu bimenyetso bigaragaza abemera nyakuri bateganyirijwe ibihembo bihambaye nk’uko Imana yabivuze muri Qor’ani igira iti:
...مَنْ ءاَمَنَ بِاللهِ والْيَوْمِ اْلآخِرِ وَعَمِلَ صَالِحًا فَلَهُمْ أجْرُهُمْ عِنْدَ رَبِّهِمْ وَلاَخَوْفٌُ عَلَيْهِمْ وَلاَهُمْ يَحْزَنُوْنَ.
البقرة 62
“Abazemera Imana n’umunsi w’imperuka bagakora n’ibikorwa byiza, abo bafite igihembo cyabo kwa Nyagasani wabo kandi ntabwoba bazagira ndetse nta nubwo bazagira agahinda”. Qur'an 4:87
UBUHAMBARE BW’UMUNSI W’IMPERUKA
Kwemera Imana no kwemera umunsi w’imperuka ni inkingi zihambaye mu nkingi zo kwemera; niyo mpamvu Imana yagiye izivuga hamwe izifatanyije ahantu henshi. Umunsi w’imperuka ni umunsi uteye ubwoba, uhambaye kandi ukanganye mu buryo bukomeye.
Ibyo bigaragarira mu buryo butandukanye Imana yagiye itubwiramo iby’uwo munsi. Muri bwo twavuga:
1. Imana yawise umunsi ukomeye, nk’uko yagize iti:
ألاَ يَظُنُّ أُوْلَئِكَ أنَّهُمْ مَّبْعُثُوْنَ. لِيَوْمٍ عَظِيْمٍ. يَوْمَ يَقُوْمُ النَّاسُ لِرَبِّ الْعَالَمِيْنَ. المطففين 4-6
“Ese abo ntibazi ko bazazurwa kuri wa munsi uhambaye, umunsi abantu bazahagarara imbere y’Imana Nyagasani w’ibiremwa”. Qur'an 83:4-6
Imana nanone iragira iti:
فَذَلِكَ يَوْمَئِذٍ يَوْمٌ عَسِيْرٌ. عَلىَ الْكَافِرِيْنَ غَيْرُ يَسِيْرٍ. المدثر 9-10
“Uwo ni wa munsi uhambaye kubahakanyi ntuzaborohera”. Qur'an 74:27
Nanone Imana yawise umunsi uremereye, nk’uko yagize iti:
إنَّ هَاؤُلاَءِ يُحِبُّوْنَ الْعَاجِلَةَ وَيَذَرُوْنَ وَرَآءَهُمْ يَوْمًا ثَقِيْلاً. الإنسان 27
“Muby’ukuri bariya bakunda ubuzima bwihuse bagasiga inyuma yabo umunsi uremereye”. Qur'an 76:27
2. Ubwoba n’igishyika bizatera abantu kuri uwo munsi nk’uko Imana yavuze iti:
يَآأيُّهَا النَّاسُ اتَّقُواْ رَبَّكُمْ إنَّ زَلْزَلَةَ السَّاعَةِ شَىْءٌ عَظِيْمٌ. يَوْمَ تَرَوْنَهَا تَذْهَلُ كُلُّ مُرْضِعَةٍ عَمَّآ أرْضَعَتْ وَتَضَعُ كُلُّ ذَاتِ حَمْلٍ حَمْلَهَا وَتَرَى النَّاسَ سُكَارَى وَمَاهُمْ بِسُكَارَى وَلَكِنَّ عَذَابَ اللهِ شَدِيْدُ ُ. الحج 1-2
“Yemwe bantu! Nimutinye Nyagasani wanyu, muby’ukuri umutingito w’imperuka ni ikintu gikomeye. Igihe muzawubona, uwonkeje azirengagiza uwo yonkeje kandi abazaba batwite inda zizavamo kandi uzabona abantu bisinze kandi batafashe ibisindisha, ariko ibihano by’Imana birakomeye”. Qur'an 22:1-2
Nanone kuri uyu munsi abana bato bazazana imvi nk’uko Imana yabivuze muri Qor’ani igira iti:
فَكَيْفَ تَتَّقُوْنَ إنْ كَفَرْتُمْ يَوْمًا يَجْعَلُ الْوِلْدَانَ شِيْبًا. المزمل 17-18
“Ni gute muvuga ko mutinya Imana mugihe muhakana umunsi abana bazazana imvi”. Qur'an 73:17-18
Imperuka izaba abo baba ari ababeshyi, ibyo bavuga ntawe ugomba kubyemera no kubiha agaciro kuko ubwo bushobozi bafite, ibi kandi bigaragarire buri wese ko kuva igihe babitangarije iyo mperuka itaraba, bigaragaza ko ababeshyi b’ibinyoma, bityo Imana yonyine niyo izi igihe impruka izabera ntawundi ikizi mu birema byayo byose yaba abamalaika ndetse n’intumwa n’abahanuzi.